Gradsko Udruženje penzionera počelo je od srede, 10. avgusta, sa prikupljanjem dokumentacije i zahteva za izdavanje novih zdravstvenih knjižica preko Fonda za zdravstvo, odnosno Glavne filijale u Subotici, stoji u saopštenju tog Udruženja.\nČlanovi Udruženja penzionera koji još nisu pribavili novu zdravstvenu knjižicu treba prilikom dolaska u Udruženje, da ponesu staru zdravstvenu legitimaciju, fotokopiju lične karte i uplatnicu na iznos od 400 dinara na ime troškova izdavanja nove zdravstvene knjižice. Udruženje će jednom nedeljno do kraja godine, dok traje rok zamene starih za nove zdravstvene knjižice, odnositi kolektivno sve primljene zahteve Fondu, i nakon izvesnog vremena donositi nove gotove zdravstvene knjižice.\nPenzioneri zahteve za nove knjižice mogu predati u Udruženju svakog radnog dana.\nIz Udruženja saopštavaju i da će u utorak, 16. avgusta, biti organizovana akcija podele odevnih predmeta i obuće iz donacije Crvenog krsta Subotice. U vremenu od 8 do 11 časova, deliće se odevni predmeti koji su sanitarno tretirani, očišćeni i podesni za upotrebu. Količina će se odrediti prema broju članova porodice, kažu u Udruženju penzionera Subotice.


Izvor: SrbijaDanas.com, 23.Jan.2021, 09:48\nDirektor Kliničkog centra otkrio i koji broj kovid pacijenata je tamo zbrinut tokom dva talasa korone.\nProf. dr Ašanin je kazao i da je tokom dva talasa korone, veliki broj pacijenata koji su zahtevali kiseoničnu potporu bio zbrinut u dve ustanove KCS, koje sada izlaze iz kovid sistema.\n- Klinika za pulmologiju i Klinika >> Pročitaj celu vest na sajtu SrbijaDanas.com << za grudnu hirurgiju otpustile su poslednje kovid pacijente, dezinfekcija je obavljena i očekujemo prijem nekovid pacijenata već od danas. Kada je u pitanju Klinika za plastičnu hirurgiju, trenutno je u toku proces dezinfekcije i očekujemo da će početkom sledeće nedelje moći da primi regularne pacijente - rekao je on na RTS-u.\nPrve dve klinike zbrinule su, rekao je on, oko 1.800 pacijenata tokom dva talasa korona virusa, proletos i jesenas.\n- U pitanju su bili pacijenti srednje teške, i teške kliničke slike, kojima je bio neophodan kiseonik. Ove dve klinike dale su veliki doprinos u lečenju kovid pacijenata - rekao je on.\nDirektor Kliničkog centra Srbije (KCS) Milika Ašanin je najavio da će tri klinike te zdravstvene ustanove napustiti kovid sistem i istakao da je u svim klinikama KCS bilo hospitalizovano više od 5.000 kovid pacijenata. Kaže da Klinika za pulmologiju i Klinika za grudnu hirurgiju počinju da primaju...


Vrhunac epidemije virusa korona u Srbiji moguć i pre katoličkog Uskrsa - Kolporter : Kolporter\n> Vrhunac epidemije virusa korona u Srbiji moguć i pre katoličkog Uskrsa\nVrhunac epidemije virusa korona u Srbiji moguć i pre katoličkog Uskrsa\nVrhunac širenja korona virusa Srbiji tek sledi, slažu se stručnjaci, ali postoje dve varijane kada bi to moglo da se dogodi – ili sada za vikend ili oko katoličkog Uskrsa. To se je nešto što se ne može sprečiti, ali ono na šta možemo da utičemo je da kad “pik” epidemije dođe svojom odgovornošću izbegnemo ozbiljnije posledice.\nO tome kada će se dogoditi kulminacija epidemije korona virusa u Srbiji govorili su u više navrata naši epidemiolozi, ali i državni zvaničnici i za sada postoje dva, uslovno rečeno “termina” kada će se situacija uozbiljiti kod nas.\nVrlo često u danima za nama slušali smo molbe i državnika i lekara da naši ljudi ne dolaze za predstojeće praznike u Srbiju, a predsednik je čak rekao da bi “to bio naš kraj”. I uprkos svim molbama državnih zvaničnika, samo za dan i po od proglašenja vanrednog stana u Srbiju je, prema rečima predsednika Srbije došlo 35.836 ljudi, dok je za cela dva dana pristiglo 45.000 naših državljana.\nKako je istakao, za oko 7.600 ljudi nakon kontrole propisana je samoizolacija, 5.954 pronađeno je kod kuće, dok 1.653 nije.Upravo zato što je katolički Uskrs (12. aprila) vreme kada veliki broj ljudi dolazi iz inostranstva u našu zemlju, lekari očekuju da će epidemija tada doživeti svoj vrhunac po broju obolelih.\n– Mislim da nije dobro da bilo ko licitira kada će biti, gledajući druge zemlje krenulo je posle dve nedelje, ali svaka država je za sebe – kazao je Lončar i dodao da sa druge strane ne možemo previše ni znati koliko bi sve moglo da traje.\nŠATORI: Korona virus u Italiji samou jednom danu odneo 491 život Foto: printskrin\nEpidemija imaa svoj tok\nIpak, da ne bi došlo do toga tu su mere koje države sprovode. Na prvom mestu važno je sprovoditi meru “socijalnog distanciranja” izbegavanjem javnog prostora, sedenjem u kući, uopšteno ograničavanjem kretanja.\nIpak, mnogi ne shvataju koliko je značajno socijalno distanciranje. Mnogi kažu da neće da budu udaljeni od svojih prodica, da moraju da rade, da moraju da se kreću, neki ne mogu psihički da podnesu da sede u kući, ali, prema mišljenju stručnjaka: što je veći broj ljudi na ulici, epidemija se brže širi i ne samo to, nego se i sporije “gasi”. To je vrlo logično, što se manje krećemo, manja je verovatnoća da “naletimo” na bolesnu osobu.


Leskovačka pijaca u minusu 17 miliona dinara! - Televizija Leskovac\n19 децембра, 2013\nLeskovac – Javno preduzeće “Pijaca”, tokom novogodišnjih i božićnih praznika, 1, 2. i 7. januara neće naplaćivati usluge trošarine.\n“Planovi menadžmenta su da se na pijaci u naselju Dubočica prodaje isključivo organska hrana, što će je učiniti jedinstvenom u Srbiji” kaže direktor Zoran Milošević.\nJavno preduzeće Pijaca završiće 2013. godinu sa negativnim bilansom od 17 miliona dinara.\nNiska cena poljoprivrednih proizvoda dovela je do poslovnog gubitka, iako su troškovi bili na planiranom nivou.\nPlanovi za narednu godinu su da se u prvom kvartalu izađe iz kreditnih obaveza koje na mesečnom nivou ovo preduzeće opterećuju sa 100 hiljada dinara kao i da se podigne nivo naplate boljom organizacijom naplatne službe.\n“Imali smo slučajeve da se koristi površina kojom mi gazdujemo, a da to nije pokriveno ugovorom. Toga više neće biti i to će biti finansijska rezerva koja će biti stavljena u funkciju razvoja preduzeća” kaže direktor Zoran Milošević.\nProblem sa prodajom stoke van prostora stočne pijace je gorući.\nZajedničkom koordinacijom Pijace i nadležnih inspekcija moraće da se reši ali se tu nameće i potreba da se radno vreme pijace pomeri jer do 11 sati, kada se sada pijaca otvara, sva trgovina stokom se i završi.\nNamera je da narednu poslovnu godinu završimo pozitivno iako će dodatno opterećenje za već osiromašeni budžet Pijace biti povećanje obaveze prema Por Verener i Veberu.\n“Bićemo stvarno u jednom velikom problemu. Mi sada, na mesečnom nivou, imamo fakturu na iznos između 400 i 450 hiljada dinara koju na jedvite jade izmirujemo. Pošto je pri kraju sezona aneksom glavnog Ugovora, koji grad treba da potpiše sa PWW, naša situacija će se pogoršati. Ovakvim načinom naplate ne samo građani već i preduzeća će imati probleme u narednom periodu.” Rekao je Milošević.\nGledano dugoročnije, rukovodstvo Pijace očekuje finansijsku kosolidaciju preduzeća pri čemu se može krenuti sa realizacijom većih projekata kao što su: izgradnja poslovne zgrade, pokrivanje Robne pijace i otvaranje maloprodajnog objekta za promet brendiranih leskovačkih proizvoda.\nTags: Leskovac, pijaca, trošarina\nKrsna slava na listi UNESKO!


TotalCar.rs » Tojota isplaćuje 1,6 milijardi dolara oštećenim kupcima u SAD\n0 komentara 3008 pregleda\nJapanski proizvođač je postigao nagodbu prema kojoj će isplatiti odštetu vlasnicima više od 10 miliona Tojota koje su od 2009. povučene na vanredni servis zbog problema sa zaglavljivanjem papučice za gas.\nKako saznaje Blumberg, reč je o sumi od 1,63 milijarde dolara (oko 1,23 milijarde evra). Novac će biti isplaćen vlasnicima s obzirom da je nakon afere sa zaglavljivanjem papučice za gas i nekontrolisanim ubrzavanjem vozila, pomenutim automobilima marke Tojota pala vrednost na tržištu.\nLoša reputacija nastavila je da prati automobile čak i kada je problem sa zaglavljivanjem papučice otklonjen u servisu, pa će svakom kupcu biti isplaćena suma u visini gubitka vrednosti njihovog vozila na tržištu.\n“Želeli smo da naše kupce maksimalno obeštetimo”, izjavio je pravni zastupnik Tojote u SAD, dok je advokat koji zastupa vlasnike vozila rekao da će svima biti isplaćeno 100 odsto novčanog iznosa koji je tražen u odšetnom zahtevu.\nVisina odštete kreće se od svega desetak, pa do čak 10.000 dolara, u zavisnosti od modela automobila i raznih drugih faktora.\nTreba napomenuti da ukupna suma ne obuhvata odštetu koju će Tojota isplatiti onima vlasnicima koji su zbog probelma sa nekontrolisanim ubrzavanjem doživeli saobraćajnu nesreću, s obzirom da se u vezi sa tim pitanjem vodi poseban sudski proces.


Republika / Nove mere u Novom Sadu: Ovo se sve menja u gradskom prevozu, ugostiteljskim objektima, bioskopima, pozorištima..\nObavezuju se privredni subjekti koji obavljaju delatnost u trgovinskim objektima da radno vreme organizuju u periodu od 5,00 do 21,00 čas. Privredni subjekti koji obavljaju delatnost u trgovinskim/tržnim centrima u kojima se obavlja prodaja robe i vrše usluge, na teritoriji Grada Novog Sada, radno vreme će organizovati u periodu od 5,00 do 18,00 časova. Privredni subjekti koji obavljaju ugostiteljsku delatnost, kao i pozorišta i bioskopi u obavezi su da radno vreme organizuju u periodu od 05.00 do 18.00 časova.\nJavno gradsko saobraćajno preduzeće "Novi Sad" će usluge javnog prevoza u gradskom, prigradskom i međumesnom prevozu, organizovati tako da popunjenost kapaciteta mesta za stajanje u vozilu ne bude veća od 50 odsto u odnosu na dozvoljeni broj stajaćih mesta u vozilu, dok su putnici, uz obavezno korišćenje zaštitnih maski, u obavezi da dok čekaju da uđu u vozilo obezbede distancu od najmanje dva metra od ulaza/izlaza u vozilo.\nObavezuje se JGSP "Novi Sad" da utvrdi red vožnje koji će omogućiti pojačan broj polazaka u "saobraćajnim špicevima", kao i redukovan broj polazaka van "saobraćajnih špiceva".\nGradski štab je pozvao sve građane na solidarnost u mesecima pred nama koji pogoduju razbuktavanju epidemije.\nNa sednici Štaba je zaključeno da je neophodno striktno poštovanje svih mera i apelovano je na građane da pomognu jedni drugima pridržavanjem propisanih pravila ponašanja, kako bi se ovo teško stanje prevazišlo sa što manje negativnih posledica, navedeno je u saopštenju.\nTužilaštvo ima pune ruke posla zbog kršenja samoizolacije i zabrane kretanja u Beogradu, Novom Sadu i Kragujevcu\nSrbija Novi Sad Mere Epidemiološka situacija Epidemiološke mere


Dobrodošli na sajt BIROTEHNA.SHOP Birotehna Vam omogućava korišćenje usluga i sadržaja svog sajta koje je podložno niže navedenim Uslovima korišćenja. Uslovi korišćenja se primenjuju na sve sadržaje i usluge Birotehna.shop. Korišćenjem bilo kog dela sajta, smatra se da su korisnici upoznati sa ovim uslovima, kao i da prihvataju korišćenje sadržaja ovog sajta isključivo za ličnu upotrebu i na sopstvenu odgovornost. Nedozvoljeno korišćenje sajta smatra se kršenjem pravila i podložno je tužbi.\nSvi artikli prikazani na sajtu su deo naše ponude i ne podrazumeva da su dostupni u svakom trenutku. Raspoloživost robe možete proveriti pozivanjem Call Centra na 024/558-252 (po ceni lokalnog poziva)\nZa DISKONT i OUTLET artikle porudžbine će se smatrati validnim tek nakon provere dostupnosti artikala (radi se o artiklima koji su najčešće poslednji komadi na lageru) i nakon usmenog / telefonskog obaveštenja korisniku od strane BIROTEHNA operatera da je roba dostupna.\nU skladu sa Zakonom o zaštiti potrošača ( u daljem tekstu: Zakon) Birotehna odgovara za nesaobraznost robe koju prodaje u periodu od 2 (dve) godine od datuma vaše kupovine. Zakonska odgovornost Birotehne ne postoji ako isporučena roba:\nBIROTEHNA ne preuzima nikakvu odgovornost za podatke na računaru, hard disku ili bilo kom drugom uređaju koji služi za smeštanje podataka.\nZa uređaje za koje proizvođač ne nudi posebne pogodnosti ( npr. ispravno funkcionisanje stvari u periodu dužem od 2 godine) BIROTEHNA nije u obavezi da izda garantni list. Garancija predstavlja voljni korak izdavaoca (proizvođača ili trgovca) kojim on nudi posebne pogodnosti za potrošača, ali isključivo veće od zakonom predviđenih.\npozivanjem broja: 024/558-252\nslanjem e-mail-a na mail: office@srbirotehna.com\nObratite pažnju na uslove koje proizvođač propisuje u garantnom listu izdatom za ispravno funkcionisanje stvari u periodu dužem od 2 (dve) godine, jer je moguće da kao poseban uslov koji kupac mora da poštuje bude navedeno i čuvanje ambalaže.\nNakon što izjavite reklamaciju na jedan od predviđenih načina i dostavite dokaz o kupovini dobićete pisanu potvrdu ili elektronskim putem će vam biti potvrđen prijem reklamacije, odnosno saopšten broj pod kojim je vaša reklamacija zavedena u evidenciji primljenih reklamacija. Nakon toga Birotehna o svom trošku šalje reklamiranu robu u ovlašćeni servis koji je jedini merodavan da proceni da li je roba saobrazna ugovoru ili nije. Ako se reklamacija ulaže za veće uređaje bele tehnike, ovlašćeni servis će o trošku kompanije Birotehna da izađe na teren radi utvrđivanja nesaobraznosti i eventualne popravke. Nakon prijema nalaza od strane ovlašćenog servisa, a u roku od 8 dana od dana prijema reklamacije, pisanim ili elektronskm putem ćemo vam odgovoriti na izjavljenu reklamaciju.\nU slučaju da se reklamacija prihvata, ista će biti rešena u periodu od 15 dana od dana podnošenja reklamacije, odnosno u periodu od 30 dana od dana podnošenja reklamacije ukoliko je u pitanju tehnička roba u skladu sa vašim zahtevom. Robu pristiglu sa servisa, a za koju je reklamacija prihvaćena, naša firma vraća kupcu, bez troškova za kupca. Potrošač je dužan da popravljenu robu preuzme ili omogući njeno dostavljanje najkasnije u roku od 45 dana od trenutka kada je dobio obaveštenje da je roba popravljena i spremna za preuzimanje-isporuku. Nakon isteka tog perioda Birotehna ne preuzima nikakvu odgovornost za datu robu i roba može biti predata na recikliraanje. Ako se reklamacija ne prihvata (npr. slučajevi fizičkog oštećenja ne spadaju u nesaobraznost), kupac snosi troškove slanja robe na servis i troškove dijagnostike kvara prema cenovniku ovlašćenog servisa.\nPravo na reklamaciju i besplatno servisiranje od strane kompanije Birotehna potrošač gubi u slučaju neadekvatnog rukovanja uređajem i njegovim korišćenjem koje nije u skladu sa uputstvom za upotrebu, kao i u slučaju da su vršene bilo kakve popravke ili pokušaji popravki od strane neovlašćenih lica.\nObaveštavamo vas da se prema Zakonu kupovina preko naše prodajne internet stranice www.birotehna.shop ili Call centra smatra prodajom na daljinu.\nBirotehna će rado izaći u susret potrošačima i pomoći im oko informacija o servisima posle isteka zakonskog perioda saobraznosti.


RTS :: Hamilton: Bilo je čudnih situacija sa Rozbergom\nAuto-moto Hamilton: Bilo je čudnih situacija sa Rozbergom\npetak, 23. dec 2016, 12:35 -> 13:41\nHamilton: Bilo je čudnih situacija sa Rozbergom\nTrostruki svetski šampion Formule 1, vozač Mercedesa Luis Hamilton, rekao je da je tokom ove sezone bilo "neprijatnih" i "pomalo čudnih" situacija sa klupskim kolegom Nikom Rozbergom.\nHamilton je ove sezone pobedio u deset trka, uključujući i poslednje četiri, ali je titulu osvojio Rozberg sa pet bodova prednosti. Nemački vozač je posle toga završio karijeru.\nHamilton i Rozberg su se sudarili na trkama u Španiji i Austriji, dok je u poslednjoj trci u Abu Dabiju Britanac odbio naređenje iz boksa da ubrza, pošto je usporio kako bi pružio priliku ostalim vozačima da obiđu Rozberga.\nHamilton je imao probleme sa motorom u Kini, Rusiji i Maleziji.\n"Bilo je pomalo čudnih situacija. Bilo je neprijatnih scenarija, ali to je trebalo da očekujem. To dolazi sa poslom kada se duže vreme borite u vrhu. Za ekipu je nezgodno kada se njeni vozači bore za šampionsku titulu. Ali ono što te ne ubije ojača te, pa kroz takva iskustva mnogo naučiš o sebi i drugima", rekao je Hamilton, preneo je Autosport.\nUprkos tome što nije osvojio četvrtu šampionsku titulu, Hamilton je rekao da je mnogo naučio i da je ostao pozitivan.\n"Ove godine sam imao više pobeda i pol-pozicija, što je sjajno. Sazreo sam kao vozač, a zadovoljan sam odnosom koji sam izgradio sa saradnicima i to je nešto što će me činiti jačim za narednu godinu. Ove godine sam mnogo naučio o sebi. Shvatam svoje slabosti i mogu da ih popravim, iako sam deo toga već uradio tokom ove sezone", naveo je Hamilton.\n(petak, 23. dec 2016, 13:22) - anonymous [neregistrovani]\nReče čovek koji je prvu svoju titulu osvojio na izuzetno čudan način.\nHamilton najbrži u Kataru\nHamilton najbrži u Brazilu\nFerstapen pobedio na trci u Meksiku\nSerhio Peres najbrži na drugom treningu u Ostinu\nNajbrži tinejdžer u Srbiji - Filip Jenić hita ka Formuli 1\nPriča o dve krivine pred veliku nagradu Katara


Gledaoci paradiraju bioskopima - WANNABE MAGAZINE\nGledaoci paradiraju bioskopima\nFilm Srđana Dragojevića “Parada” ovih dana obara rekorde gledanosti u srpskim bioskopima. Za samo osam nedelja prikazivanja film je pogledalo 300,000 gledalaca, što je više nego impresivno.\nPored zavidnog uspeha koji je ovaj film postigao na bioskopskim blagajnama, prijatna vest je i to da je uvršten u zvaničnu selekciju 62. festivala u Berlinu. “Parada” je jedini film iz regiona koji će učestvovati na festivalu “Berlinale” u kategoriji “Panorama”. Selektor Viland Špek (Wieland Speck) uputio je reditelju zvaničan poziv za učešće na festivalu, ali i reči hvale, okarakterisavši ovaj film kao izuzеtno hrabro ostvarenje.\nGoran Jevtić istakao je da je odlazak ovog filma na "Berlinale" veliki uspeh čitave zemlje.\nReditelj Srđan Dragojević istakao je da ovaj film nije komercijalan, već komunikativan. Smatra da bi trebalo da bude snimljeno više filmovima koji dobro komuniciraju sa publikom, terajući ih na razmišljanje i promenu stava o određenoj temi. Takvi filmovi, kako naglašava, mogli bi da budu spas za srpsku kinematografiju.\nDragojević je prokomentarisao i novousvojeni Zakon o kinematografiji. On smatra da u Srbiji postoji tendencija da se biraju filmovi koji su srozali srpsku kinematografiju “te smo sa 220 spali na 78 bioskopa u celoj Srbiji”. Dragojević smatra da minimum tri filma godišnje moraju imati bioskopski potencijal.\nPored mnogih pozitivnih kritika, mogli su se pročitati i neumesni komentari na forumima.\nIako film “Parada” predstavlja komentar na sadašnje stanje u srpskom društvu, često se zanemaruje činjenica da je veći deo scenarija napisan 2008. godine. Režiser i scenarista Srđan Dragojević izjavio je da njegova namera nije bila da napravi nešto dnevnopolitičko, već da ga je dnevna politika sustigla.\nČlanovi glumačke ekipe zadovoljni su prijemom filma kod publike. Ipak, izrazili su svoju nadu da će film pogledati više srednjoškolaca i starijih osnovaca, među kojima je homofobija danas prisutna.\nLjubav nije samo reč, već je rešenje svega - poruka je Dragojevićeve "Parade".\nSrđan Dragojević se opravdano nada da će “Parada” možda biti naš kandidat za Oskara ove godine, upravo zbog svoje sadržine i načina na koji ljudi shvataju važnost borbe za ljudska prava.\nNa konferenciji su najavljene brojne promocije, koja je otpočela sa besplatnom projekcijom filma u Domu omladine, 1. januara 2012. godine.\nTamara Biljman je individua čiji je život potraga. Potraga za savršenstvom koje se krije u umetnosti, jer jedino je umetnost zaista veća od života, zar ne? Samo ona može da zaustavi vreme. Ne podnosim nikakva ograničenja i stoga sam kao moto prisvojila rečenicu Tristana Care: “Jedini prihvatljivi sistem je taj da se sistematski ne sledi nijedan sistem.”\nKljučne reči Berlinalebesplatna projekcijabioskopDom omladinefestivalfilmGledaoci paradiraju bioskopimakandidat za Oskarakinematografijakonferencijakonferencija za štampuljudska pravaNevena IlićOskarparadarediteljSrđan DragojevićTamara Biljman


Vaterpolo: Stiže Banjica sa svojim „junošama“ - Portal Moj Bečej - Bečejske opštine iz ugla građana!\nVaterpolo: Stiže Banjica sa svojim „junošama“\nVaterpolisti Bečeja u nedelju otvaraju novu sezonu u svom bazenu\nČet okt 14\nVaterpolisti Bečeja Luka Bošković (10) i Ivan Sirotanović (3)\nVaterpolisti Bečeja su minule subote startovali s prvenstvenom trkom prvoligaškog A karavana u Beogradu protiv Starog Grada, a u nedelju otvaraju novu sezonu u svom bazenu kraj Tise.\nRival je Banjica iz Beograda, a utakmica se igra od 19 sati.\n-Najverovatnije je da će nam to biti stalni termin u ovoj sezoni. Stiže nam pravi rival za premijernu utakmicu pred našim navijačima. Kad to kažem, mislim na mladost, pošto i Banjica ima mladu ekipu kao i mi. Istina, u njihovom timu je nekoliko reprezentativaca generacije 2004, 2005. i 2006, što potvrđuje da poseduju kvalitet, ali fizički nisu toliko dominantni u odnosu na naše dečake. Iz tog razloga očekujem dobru utakmicu, pogotovo što ovih dana nemamo problema zdravstvene prirode, rekao nam je trener Bečejaca Goran Krstonošić.\nPodsetimo, Bečejci su u prvom kolu izgubili od Starog grada rezultatom 14:8, ali igrom nisu razočarali protiv daleko iskusnijih i snažnijih igrača. Sada će za rivala imati vršnjake, ponovimo, vrlo kvalitetne. U svakom slučaju, biće to utakmica iz koje će se izvući određene pouke pred ključni okršaj uvodnog dela prvenstva u Kruševcu protiv Rasine narednog vikenda.


SRBIJO, BUDI SE: Smenjen stručnjak jer je progovorio o zagađenju vazduha! - Naša Borba\nSRBIJO, BUDI SE: Smenjen stručnjak jer je progovorio o zagađenju vazduha!\nJoš jedna smena u Agenciji za zaštitu životne sredine u kratkom periodu, ovoga puta premeštanje Dejana Lekića sa mesta načelnika u Agenciji na nižu poziciju u Ministarstvu, navodi na pomisao da se nadležni u ovoj instituciji obračunavaju sa kolegama koje su na profesionalan i stručan način obaveštavale javnost o zagađenju vazduha u Srbiji.\nOdeljenje za izveštavanje i informacioni sistem životne sredine koje pripada Agenciji za zaštitu životne sredine, ostalo je bez još jednog stručnjaka u vezi vazduha, kako je izvestio N1.\nPrethodni tekstVučić hoće da vakciniše 80 posto nacije\nSledeći tekstOBRADOVIĆ: Vučić ne sme da ponovi uvrede, protivkandidat mora biti patriota!


Višković: Očekujemo polovinom aprila kredit MMF-a za BiH\nNa današnjoj sjednici Vlade RS-a donesena je odluka da će se članovi Vlade RS-a odreći 50 posto ličnih primanja za mart i taj novac uplatiti u Fond solidarnosti RS-a.\n"Naša preporuka da za primanja do 1.000 KM to bude do pet posto od neto plate, a za primanja preko 1.000 KM do deset posto", rekao je Višković.\n"Naša preporuka ide i da se sve naknade za upravne, nadzorne odbore i odbore za reviziju, za mart uplate na Fond solidarnosti", kazao je Višković.\n"Po okončanju marta kad budemo imali tačne procjene koliko imamo gubitaka preuzimaćemo dodatni niz mjera, ali u ovom momentu želimo da pozovemo prije svega ljude u javnoj administraciji, službama, ovdje su uključene i lokalne zajednice, svi fondovi, institucije da pokažemo solidarnost sa radnicima u realnom sektoru", kazao je Višković.\nZa radnike koji su direktno pogođeni odlukama poput ugostitelja, trgovaca, malih preduzetnika gdje se naložila zabrana rada, dogovor sa tim udruženjima i asocijacijama će biti da poslodavci isplate neto platu, a razlika do bruto plate ići će na teret Vlade RS - budžeta.\n"Ne može niko očeivati da ćemo moći 100 posto namiriti štete koje su pretrpili, ali ćemo se solidarisati sa svima i svima priteći u pomoć kako bi spasili realni sektor", kazao je Višković.\n"Svi koji traže ovu olakšicu za svoje preduzeće u obavezi su da ostave pisanu izjavu Poreskoj upravo i dobiju odobrenje", rekao je Višković


Predsednici 15 beogradskih opština pomažu u montiranju bine za skup "Budućnost Srbije" (FOTO) - Infobrif\nPredsednici 15 beogradskih opština pomažu u montiranju bine za skup „Budućnost Srbije“ (FOTO)\nObjavljeno 18.04.2019. u 17:54\nPredsednici 15 beogradskih opština pomagali su danas ispred Narodne skupštine u pripremama za sutrašnji skup u okviru kampanje „Budućnost Srbije“ na kojem će se obratiti predsednik Srbije Aleksandar Vučić, a predsednik opštine Palilula Aleksandar Jovičić kaže da na taj način žele da pokažu da se svaki skup može održati bez nasilja.\nALEKSANDAR JOVIČIĆ-TANJUG/ SAVA RADOVANOVIĆ\nJovičić je kazao da već dva dana pomažu u organizaciji sutrašnjeg skupa, kako bi on protekao u najboljem redu.\n„Mi kao presednici beogradskih opština želimo da pošaljemo jasnu poruku da se svaki skup može održati bez nasilja, incidenata, bez vređanja bilo koga. Mi želimo pristojnu Srbiju, želimo da podržimo politiku predsednika Srbije Aleksandra Vučića“, rekao je Jovičić i pozvao građane iz cele Srbije da sutra dođu na skup.\nPodsetio je da su Srbi sa Kosova i Metohije došli peške u Beograd kako bi prisustvovali sutrašnjem skupu i naveo da su gotovo pet dana pešačili.\n„Ako su oni pet dana pešačili, mi možemo dati doprinos da učestvujemo u organizaciji i da sutra pokažemo koliko smo jedinstveni, snažni i koliko imamo vere i nade da Srbija može biti bez nasilja, bez incidenata, bez stranačkih i sitnih interesa koje se mogu videti od određene grupacije“, naveo je Jovičić.\nDodao je da žele da pošalju i poruku da se legitimitet u narodu dobija jedino na izborima, a ne na ulici, „paljenjem Skupštine…“.\nPrema njegoviom rečima, aktuelna vlast je u poslednjih sedam godina pokazala da ima volju, nadu i da želi da Srbija bude moderna zemlja u kojoj će vladati mir i stabilnost.\nUpitan do kada će pomagati radnicima koji montiraju binu ispred Narodne skupštine, Jovičić je kazao da će ostati tu koliko je neophodno da bi pomogli radnicima i obezbedili sve što je neophodno.\n„Očekujemo sutra izuzetan skup, ne bih da licitiramo brojevima, to nije naš manir, naš manir je da pošaljemo poruku. Oni koji govore da ih je bilo 50 hiljada, a da to nije istina, poslali su poruku u kojoj pozivaju na nestabilnu situaciju u našoj zemlji. Dosta je nestabilnosti“, rekao je Jovičić.\nStefanović uputio apel građanima pred sutrašnji skup u Beogradu\nIstičući da smo devedesetih i u prvoj deceniji 21. veka videli gledali šta znači paliti svoj grad, imati nepromišljene ratove i koristiti neprimerene reči, koje danas koristi opozicija okupljena oko SzS na svojim protestima, Jovičić kaže da će sutrašnji skup biti sušta suprotnost tome i da će sa njega biti poslata poruka jedinstva, mira i stabilnosti.\nŽeljko Mitrović otkrio ko će sve nastupati na mitingu „Budućnost Srbije“\nBudućnost SrbijePredsednici opštinaSkup\nVučić pozvao građane da dođu sa decom na miting, a zbog jedne stvari se izvinio


Milan Vučetić - Kopaonička škola Prirodnog Prava - Slobodan Perović\nMilan Vučetić rođen je 1957. godine u Beogradu. Na Pravnom fakultetu Univerziteta u Beogradu diplomirao je februara 1981. godine. Pravosudni ispit položio je 1997. godine. Od 1982. godine radi u najvećem privrednom sistemu u Republici Srbiji – „Elektroprivredi Srbije“. Oblasti interesovanja su mu kompanijsko pravo i korporativno upravljanje, pravo energetike, strateška ulaganja, imovinsko pravni odnosi, pravna informatika, radni odnosi i javne nabavke.\nObavljao je najsloženije pravne poslove u nekadašnjoj EPS grupi (JP EPS i 13 zavisnih društava), koji se odnose na sistemsko – pravna, statusna i druga korporativna pitanja. Učestvovao je pripremi zakona i podzakonskih akata. Bio je rukovodilac pravnog tima JP EPS u više projekata strateškog partnerstva,sa kompanijama iz Italije, Nemačke i Kine, za izgradnju elektroenergetskih objekata. Rukovodio je timom JP EPS zapribavljanjeviše desetina hiljada nepokretnosti u skladu sa Zakonom o javnoj svojini. Inicirao je osnivanje i organizovao je rad portala „Eps kodeks“, kao prvog pravničkog korporativnog portala u Republici Srbiji.\nU dva mandata bio jearbitar Izbranog suda pri Privrednoj komori Republike Srbije.\nOsnivač je i član Izvršnog odbora nekadašnjeg Jugoslovenskog društva za pravnu informatiku i osnivač je i član Izvršnog odbora Udruženja za usklađenost u poslovanju (komplajanas). Član je Izvršnog odbora Udruženja pravnika Srbije i član Upravnog odbora Udruženja pravnika u privredi Srbije.


ATMOS – antibakterijska maska od 350 dolara - Muški magazin - trendovi, fitness, lifestyle, saveti, devojke... `\nSituacija sa Korona virusom postaje sve gora i gora, a sada imamo i veliki broj zaraženih na Evropskom kontinentu što situaciju čini još strašnijom i alarmantnijom. Zbog toga svi kupuju antibakterijske maske i odbijaju da napuste svoje domove bez njih kako se ne bi zarazili od različitih bolesti, virusa i gripa.\nKompanija AO Air odlučila je da pomogne ljudima i kreirala je futurističnu antibakterijsku masku budućnosti koja sprečava dolazak bakterija do vaših respiratornih sistema. Ova maska u sebi sadrži mikrobiološke filtere koji zadržavaju najsitnije čestice, a takođe poseduje dva ventilatora koji usmeravaju kiseonik ka vašim ustima i nosu, kako biste lakše disali.\nMaska takođe sadrži i posebna anitbakterijska svetla koja ubijaju bakterije i koja čine da vazduh koji udišete bude potpuno čist. Za razliku od standardnih maski, sa ovom se mnogo lakše diše i priča, a pošto je maska providna, daleko lakše ćete ostvarivati komunikaciju sa ljudima, jer će oni moći da vide vaša usta.\nAtmos maska je za sada još uvek prototip koji prolazi različita testiranja, ali iz AO Air kompanije kažu da će se ona sledećeg meseca naći u prodaji po ceni od 350 dolara i da će svi moći da je naruče.\nPROČITAJTE SLEDEĆI TEKST: OnePlus i McLaren lansiraju telefon sa nevidljivom kamerom


Del Boske: Finale će biti reklama za fudbal — Викиновости\nDel Boske: Finale će biti reklama za fudbal\nJohanesburg, (Beta-AP) - Selektor Španije Visente del Boske rekao je u subotu da očekuje da će finale Svetskog prvenstva u Južnoj Africi biti „reklama za fudbal“, pošto se sastaju dve napadačke ekipe na vrhuncu svojih moći.\n„Timovi se sastaju u trenutku kada oba dobro igraju. Oba imaju igrače velikih tehničkih sposobnosti, vrlo kreativne. Biće to sjajna reklama za svetski fudbal“, rekao je Del Boske u Johanesburgu pred finale u nedelju. Nijedna ekipa nije do sada osvajala titulu svetskog prvaka, a obe su na turniru pokazale da imaju najkreativnije napadače i obe žele da što pre postignu gol. Holanđani su do svog trećeg finala u istoriji došli pobedivši Urugvaj sa 3:2. Španija je savladala Nemačku sa 1:0, pošto je dominirala tokom celog meča.\nŠpanija je pobedila u 30 utakmica od 32 pod Del Boskeom, dok se Holanđani nalaze u seriji od 25 mečeva bez poraza. „Biće to ujednačeno finale ekipa koje su zaslužile da dođu dotle. Imamo dobre igrače, ali imaju i oni“, kazao je selektor Španije.\n„Finale će biti reklama za fudbal” Новинска агенција Бета, 10. јул 2010. (српски)\nПреузето из „https://sr.wikinews.org/w/index.php?title=Del_Boske:_Finale_će_biti_reklama_za_fudbal&oldid=2040801”\nОва страница је најкасније уређена на датум 10. јул 2010., у 15:58.


Srbija napravila leteću bombu sa GPS navođenjem - Leutar.net\nHomeVijestiSrbijaSrbija napravila leteću bombu sa GPS navođenjem\n18. februara 2019. Leutar Srbija, Vijesti 0\nABU DABI – Na ovogodišnjem sajmu u Abu Dabiju srpska namjenska industrija predstavila je svjetskoj javnosti svoje najnovije proizvode – borbenu bespilotnu letelicu „Aleks“ i leteću bombu PGB-128.\nBespilotna letjelica „Aleks“ projektovana je da polijeće vertikalno kao kvadkopter uz nastavak horizontalnog leta uz pomoć jedne potisne elise.\nKako javlja portal „Tango siks“, prvobitno razvijeni „Aleks“ ima ukupnu težinu od 35 kilograma i može nositi šest kilograma korisnog tereta. Sljedeći korak kompanije „E de pro“ je razvoj letjelice ukupne težine 250 kilograma sa ciljanom nosivošću od 70 kilograma korisnog tereta. Planira se autonomija leta od pet sati i mogućnost naoružavanja raketama vazduh-zemlja, koje su već razvijene u matičnoj kompaniji.\nPrvo testiranje polijetanja „Aleksa“ i tranziciju u horizontalni let pogledajte u videu:\nPrecizno navođena leteća bomba PGB-128 je bomba kalibra 128 milimetara sa tandem krilom i cjelopokretnim repnim površinama. Riječ je o izuzetno ubojitoj bombi.\nVođena je INS-om uz korekciju putanje pomoću GPS-a. Masa joj je 50 kilograma i postojaće opcije sa infracrvenim ili laserskim navođenjem na cilj.\nKompanija „E de pro“ je namjenski projektovala tandem krilo koje bombi omogućava postizanje maksimalnog doleta od 20 kilometara sa većih visina odbacivanja. Iz te kompanije kažu da će koncept modularne konfiguracije sistema omogućavati korišćenje različitih vrsta bojevih glava — kumulativne ili termobarične.\nOsim ovih inovacija, na sajmu su se mogle vidjeti i ostali poznati sistemi, vozila i oružja. Najviše pažnje privukao je novi koncept oklopnog transportera „Lazar“ sa lanserima rakete „Alas“, kao i redizajnirani „Stršljen“, prenosi „Sputnjik„.


Laguna - Bukmarker - O savremenim arapskim zabranjenim pričama u okviru Laguninog književnog kluba - Knjige o kojima se priča\nUkoliko želite da saznate nešto novo i važno iz domena svetske književnosti, onda svakako treba da dođete na 50. jubilarno okupljanje Laguninog književnog kluba, prvog petka u aprilu. Od 18 sati 5. aprila u knjižari Delfi u SKC-u razgovaraćemo o arapskoj književnosti, a povod će nam biti knjiga „Dvanaest nemogućih“.\nReč je o antologiji 12 kratkih priča devetorice renomiranih savremenih pisaca (Zekerija Tamir, Idris el Sagir, Abdusetar Nasir, Selva Bakir, Fahri Kaavar, Adil Kamil, Hedija Husein, Abdulah Hakam, Mahmud el Adžemi) iz 7 arapskih zemalja, prevedenih na srpski sa savremenog standardnog arapskog jezika. Poseban kuriozitet je činjenica da je svaka priča bila povod ili za hapšenje autora ili za zabranu časopisa gde je nepodobna priča objavljena ili za nasilno provaljivanje u prostorije časopisa.\nU svojevrsnom post skriptumu na kraju knjige priređivač i prevodilac Srpko Leštarić daje svoj pogled na značaj ovakvih antologija, angažovanost savremenih pisaca i univerzalnu vrednost ovakvih priča, ma s kog kraja sveta dolazile, priča koje život prikazuju bez ulepšavanja i pisaca koji zastupaju slobodu književnog izraza bez tabu tema.


"MK Group" preuzima kredite "Victoria Group" - POLJOPRIVREDNIK specijalizovani list za selo\n"MK Group" preuzima kredite "Victoria Group"\nDatum kreiranja sreda, 11 jul 2018 13:35\nKompanija "MK Group" započela je proces preuzimanja bankarskih kreditnih potraživanja prema članicama "Victoria Group". Sa kreditorima "Victoria Group", "MK Group" je potpisala ugovor o preuzimanju njihovih kredita i očekuje se da će taj proces biti okončan u najskorijem roku. Direktor "MK Group" Dušan Radičević izjavio je da zainteresovanost "MK Group" za preuzimanje potraživanja od kreditora "Victoria Group" predstavlja poslovnu priliku za dalji razvoj obe kompanije i čitavog srpskog agrara, kao i višestruku korist za sve uključene strane u ovom procesu, prenosi portal "Agrosmart".\nKompanija "MK Group", koja posluje u 70 opština u Srbiji, predstavlja jedan od najvećih i najuspešnijih poslovnih sistema u zemlji i regionu. Za 35 godina poslovanja u agraru, izrasla je u najveću vertikalno integrisanu kompaniju u tom sektoru u Srbiji i jednu od najvećih u ovom delu jugoistočne Evrope. Obrađuje 30.000 hektara u zemlji i ujedno je najveći izvoznik žitarica u Srbiji. Prihod koji ostvaruje u segmentu agrara je veći od 600.000.000 evra. Od 2015. godine proširila je poslovanje i na Sloveniju, Hrvatsku i Crnu Goru.\nS druge strane, "Victoria Group", čija je osnovna delatnost trgovina i prerada uljarica, sarađuje s više od 300 poljoprivredih zadruga i 40.000 poljoprivrednika, a zapošljava više od 1.300 ljudi u kompanijama članicama - "Sojaprotein", "Victoriaoil", "Victoria Logistic", Luka "Bačka Palanka", Veterinarski zavod "Subotica", "SP laboratorija" i "Riboteks". Kompanija je od osnivanja investirala 260.000.000 evra u kapacitete i modernizaciju svojih fabrika, zahvaljujući čemu je među najvećim neto izvoznicima Srbije, a proizvode od soje i suncokreta izvozi u više od 60 zemalja širom sveta. Od 2014. godine kompanija je u procesu finansijskog restrukturiranja i reprograma otplate kredita, uz sprovođenje internih mera optimizacije poslovanja.\n"MK Group" se odlučila za preuzimanje bankarskih potraživanja članica "Victoria Group", imajući u vidu, s jedne strane, stratešku opredeljenost "MK Group" za dalja ulaganja u oblast poljoprivrede i, s druge, potencijal "Victoria Group" da, uz zdrav biznis-model i finansijsku konsolidaciju, ostvaruje dobre rezultate na domaćem i inostranom tržištu.


Izložba ’Tri veka pivarstva u Beogradu’ u Muzeju nauke i tehnike - Agro TV\nIzložba ’Tri veka pivarstva u Beogradu’ u Muzeju nauke i tehnike\nIzložba ’Tri veka pivarstva u Beogradu’ biće svečano otvorena 13. novembra u 19 časova u Muzeju nauke i tehnike. Za sve posetioce izložba će biti otvorena do februara 2020. godine.\nAutor izložbe je Nenad Lukić, kustos u Muzeju nauke i tehnike.\nOve godine navršavaju se tri puna veka od otvaranja prvih pivnica i ručnih pivara u Beogradu. Beogradska industrija piva – BIP, proslavila je 180 godina postojanja, i još uvek je zaštitno ime pivarstva u Beogradu.\nKatalogom izložbe i kroz izložbene panoe, autentičnim eksponatima, kao i dodatnim materijalom prikazan je razvoj pivarstva u Beogradu, od početka 18. veka, kad se u njemu otvaraju prve ručne pivare, pa sve do današnjih mini pivara. Posetioci izložbe će saznati koje su to bile poznate beogradske pivnice u kojima se prevashodno konzumiralo pivo. Isto tako, saznaće koje su to značajne ličnosti važne za razvoj, ne samo pivarske industrije, već i srpskog društva u celini, kao što su familije Vajfert i Bajloni, navodi se na sajtu Saveza inženjera i tehničara Srbije.\nPosetioci će, između ostalog, moći da vide ručni aparat za pečatiranje čepova burića Vajfertove pivare, kako izgleda zlatna medalja koju je osvojila Parna pivara Ignjat Bajloni i sinovi na Svetskoj izložbi u Parizu 1900. godine, staru vatrogasnu pumpu koja je korišćena u Vajfertovoj pivari za prevenciju od požara, kolekciju BIP-ovih etiketa i krigli, BIP-ov marketinški materijal, tehnološku šemu proizvodnje piva. Korporativni dokumentarni film o BIP-u iz 1970, televizijski prilog o prvom punjenju piva u limenke u SFRJ iz 1972, pivarski sitni mobilijar nekoliko savremenih mini pivara i drugo.


Prema uslovima koncesije, u nadmetanju neće moći da učestvuju kompanije koje već upravljaju aerodromima u radijusu od 450 kilometara od Beograda, što znači da iz trke ispadaju kompanije “ADP” /jedan od koncesionara zagrebačkog aerodroma “Pleso”/, kao i turski konglomerat “TAV” koji upravlja aerodromima u Makedoniji.\nU javnom pozivu za koncesiju, preciznije obaveze budućeg koncesionara biće finansiranje, razvoj u formi izgradnje i rekonstrukcije, održavanje i upravljanje cjelokupnom infrastrukturom Aerodroma “Nikola Tesla” i obavljanje formalne uloge operatera aerodroma.\nKoncesionar će biti dužan da registruje pravno lice na teritoriji Srbije na koje će prenijeti pravo korišćenja sve nepokretne imovine Aerodroma “Nikola Tesla”, a po isteku koncesije pravo korišćenja će se vratiti na Republiku Srbiju.\nPortal “Tangosiks” navodi da će se proces dodjele koncesije odvijati u dvije faze – u prvoj fazi biće dostavljane neobavezujuće ponude, dok će se u drugoj fazi dostaviti obavezujuće ponude.\nRok za predaju neobavezujućih ponuda je 60 dana, počev od 10. februara, kada je objavljen poziv, a za otkup tenderske dokumentacije biće potrebno uplatiti 1.000 evra.\nKompanije ili konzorcijumi zainteresovani za koncesiju moraće da ispune i uslov da posjeduju više od 500 miliona evra kapitala.\nKrajem decembra prošle godine Skupština Srbije je na prijedlog Vlade po hitnom postupku usvojila Prijedlog zakona o upravljanju aerodromima kojim se predviđa mogućnost davanja srpskih vazdušnih luka u koncesiju. Srna\nTagovi: aerodrom nikola teslajavni pozivkoncesijavaznovlada srbije


Hiljade migranata zatočene u Budimpešti\nMigranti u Madjarskoj\nNajmanje 2.000 ljudi je zatočeno na glavnoj medjunarodnoj stanici u Budimpešti pošto su vlasti iznenada obustavile dozvole migrantima da putuju u Nemačku i Austriju bez vize EU.\nMadjarske vlasti su počele u ponedeljak da dozvoljavaju migrantima, koji su nedeljama bili ulogoreni ispred stanice, da udju u vozove bez vize. Medjutim, one su očigledno izmenile svoju odluku juče i obustavile tu praksu što je dovelo do nagomilavanja hiljada potencijalnih putnika. Funkcioneri navode da pokušavaju da slede pravila EU.\nMadjarska je jedna od glavnih zemalja ulaska u EU sa preko 156.000 migranata koji su tu stigli ove godine. U skladu sa pravilima EU migranti moraju da traže azil u prvoj zemlji u koju udju. To znači da je Madjarska praktično tehnički sprečena da dopusti migrantima da otputuju u Austriju i Nemačku.\nMedjutim, Nemačka je prošle nedelje saopštila da će dopustiti Sirijcima da podnesu molbu za izbeglički status u okviru svojih granica.\nNekonzistentna primena pravila je ostavila mnoge migrante u procepu pošto nemaju ni neophodna dokumenta niti novac da kupe karte za voz.\nU medjuvremenu, vozovi Eurostara koji putuju izmedju Britanije i Francuske su zaustavljeni na nekoliko sati tokom noći zbog sumnje da su ilegalni migranti blokirali prugu što je najnoviji razvoj dogadjaja u evropskoj migrantskoj krizi. Stotine putnika su bile frustrirane i gnevne posle sinoćnjeg zastoja što je pogodilo pet vozova na liniji Pariz London. Putnici su se žalili da su struja i hladjenje bili isključeni dok su oni čekali.\nVozovi su zaustavljeni ispred Eurotunela kada su funkcioneri upozoreni da bi migranti mogli biti u tunelu ili da se nalaze na krovovima vagona. Juče je medjunarodna organizacija za migracije saopštila da je više od 350.000 migranata prešlo opasni put preko Sredozemog mora samo ove godine bežeći od ratova i siromaštva na Bliskom istoku i u Africi u potrazi za boljim životom u Evropi. Većina njih je prvo stigla u Grčku, Italiju, Španiju i Maltu. Oko 2.600 njih je stradalo ili se utopilo kada su potonuli nesigurni, pretrpani brodovi kojima su upravljali trgovci ljudima.


Neobična turistička ponuda – U sedmodnevni aranžman uključena i vakcina protiv Kovida – Portal Bar\nNeobična turistička ponuda…\nNeobična turistička ponuda – U sedmodnevni aranžman uključena i vakcina protiv Kovida\nPandemija koronavirusa jeste unazadila turističku privredu na globalnom nivou, ali nakon desetak mjeseci iz Kine stiže predlog za nesvakidašnje paket aranžmane zdravstvenog turizma. Da Kinezi imaju smisla za receptivni turizam potvrdili su i ponudama koje su iz azijske zemlje stigle turističkim agencijama u Crnoj Gori.\nNaime, medicinska ustanova iz Kine u saradnji sa turističkim agencijama nudi sedmodnevni boravak u najmnogoljudnijoj zemlji svijeta, a paket aranžman uključuje i vakcinu protiv COVID- a – 19.\n“ Mi smo medicinska ustanova, ali imamo saradnju sa turističkim agencijama koje se bave zdravstvenim turizmom. S obzirom na aktuelnu situaciju pandemije koronavirusa u svijetu, odlučili smo da tržištu na globalnom nivou plasiramo sasvim novu ponudu. U Kini se već koristi vakcina kompanije „Sinovac Biotech“, dok u mnogim zemljama još nema vakcine. Odlučili smo da ponudimo sedmodnevno putovanja u Kinu tokom kojeg bi turisti primili i vakcinu“, navodi se u mejlu iz kineske medicinske ustanove koje su dobile i turističke agencije u Crnoj Gori.\nAranžman uključuje i obilazak „grada koji nikad ne spava“\nTakođe, prema njihovim navodima, turisti koji dođu u Kinu u ovom paket aranžmanu imaju mogućnost da vide Kineski zid, Si’an – grad koji nikad ne spava, te istraživačku bazu divovskih panda u gradu Šangaju. Obezbijeđen je smještaj u hotelu sa više od 3 zvjezdice. Cijena aranžamana koji uključuje i vakcinu „Sinovac“ iznosi 3.700 USD. U ovu cijenu nije uračunata povratna karta od Crne Gore do Kine.


Mrezni Marketing *** Posao Veka *** Motivacija i Edukacija - Etički kodeks WFDSA\nU meniju 'ŠTA JE MREŽNI MARKETING' pisali smo o tome šta je direktna prodaja, kao i o razlikama između mrežnog marketinga i direktne prodaje. Da ne bude zabune, sve kompanije mrežnog marketinga bave se direktnom prodajom, jer je suština prodaja proizvoda i/ili usluga direktno potrošačima. Svaka prava i ozbiljna kompanija mrežnog marketinga svoje poslovanje bazira na prodaji proizvoda/usluga krajnjim kupcima..\nKao što smo pisali, 1978.godine osnovana je "Svetska federacija udruženja za direktnu prodaju" (WFDSA - World Federation of Direct Selling Associations). To je neprofitna organizacija koja na globalnom nivou predstavlja industriju direktne prodaje. Nju čini više od 60 nacionalnih i jedno regionalno udruženje direktne prodaje (Federation of European Direct Selling Associations).\n1.2 Rečnik izraza -- U svrhu Kodeksa, izrazi s velikim početnim slovom imaju sledeća značenja:\nVi ste ovde: Mrežni Marketing - Početna Vesti Vesti-Zanimljivosti Etički kodeks WFDSA


Devenport: Rano da se govori o uticaju stava Srbije na referendum u RS\nŠef Delegacije EU u Srbiji Majkl Devenport rekao je danas da se Evropska unija zalaže za unapredjenje regionalne saradnje na čemu moraju da rade svi u regionu i ocenio da je još rano da se kaže kako će stav Srbije o referendumu u Republici Srpskoj (RS) uticati na prilike u BiH.\n„Suviše je rano da kažemo kakvi će biti rezultati tog sastanka (srpskog državnog vrha i zvaničnika RS). Mislim da je stav Srbije dosta jasan. Poznat je i stav RS“, rekao je Devenport novinarima upitan o tome kakave rezultate očekuje od odluke Srbije u vezi sa referendumom u RS.\nPredsednik Srbije Tomislav Nikolić i premijer Aleksandar Vučić saopštili su juče nakon sastanka sa liderima RS da nisu podržali najavljeni referendum o Danu RS, ali da „ni na koji način nisu želeli da utiču na promenu političkih stavova“ povodom njegovog održavanja.\nUpitan da li je odgovor Srbije bio očekivan u Briselu, Devenport je rekao da je Delegacija stalno na vezi sa Ministarstvom spoljnih poslova i kabinetom premijera.\n„Mislim da imamo zajednički cilj da se izbegne krizna situacija u Bosni“, rekao je on.\nOn je povodom odgovora predsednika Evropske komisije Žan-Kloda Junkera na pismo premijera Srbije Aleskandra Vučića u kome su iznete primedbe na postupke Hrvatske, rekao da se EU zalaže za bolju regionalnu saradnju.\n„Što se tiče pisma, mislim da je jasno da se Evropska komisija, da se EU zalaže za bolju regionalnu saradnju“, rekao je Devenport i ocenio da je došlo do poboljšanja te saradnje što se, kako je rekao, videlo na samitu u Parizu održanom u julu okviru berlinskog procesa infrastrukturnog povezivanja regiona.\nOn je dodao da sve zemlje u regionu, i članice i kandidati za članstvo, moraju da rade na pobojšanju bilateralnih odnosa jer će se na taj način rešiti problemi.\n„Smatramo takodje da su bilaterlani odnosi Srbije i svih susednih zemalja, kada je reč o članicama EU ili kandidatima za članstvo, uveliko značajni i da svi moraju da rade na poboljšanu tih bilateralnih odnosa jer neće doći do rešenja postojećih bilateralnih problema bez poboljšanja tih odnosa“, rekao je on.\nUpitan da li su odnosi Srbije i EU uzdrmani posle razmene pisama Junkera i Vučića on je ocenio da je da je partnerstvo izmedju EU i Srbije vrlo solidno.\nPodsetio je da Srbija uživa, kada je reč o modernizaciji društva i privrede u okviru priprema za članstvo podršku svih članica EU i jaku podršku evropskih institucija.\nUpitan kako doživljava ocene pojedinih srpskih zvaničnika da EU drži glavu u pesku, on je rekao da se treba usredsediti na činjenice, partnerstvo i realizaciju zajedničkih ciljeva.\nOn je dodao da Delegacija EU u Srbiji tesno saradjuje sa Vladom Srbije i da se sastao sa većinom novih ministara.\n„Mislim da će nova vlada biti posvećena i vrlo energična što se tiče vrlo bitnih zadataka u oblasti evropskih integracija“, rekao je Devenport.


Zlatna kolevka za Veliko Gradište - TV, radio i internet Biser, Pozarevac\nZlatna kolevka za Veliko Gradište\n14. 09 2021.Društvo\nPokret za decu Tri plus već petu godinu ostvaruje saradnju sa sada već 25 lokalnih samouprava u Srbiji.\nMnoge od njih osim poslovne saradnje vide u ovom udruženju iskreno partnerstvo u zajedničkom delovanju po pitanju pronatalitetnih mera.\nNa predlog Tri plusa usvojeni su mnogi predlozi u samim opštinama i gradovima koji su u mnogome promenili sliku društva. Iskustvo sa terena u zajedničkoj saradnji govori u prilog tome da postoje i one opštine koje i same prednjače u ostvarivanju ciljeva za veći natalitet. Jedna od njih je i opština Veliko Gradište kojoj ove godine Pokret za decu Tri plus uručuje tradicionalno priznanje „Zlatna kolevka“ za mere privilegija i povlastica za porodice sa troje i više dece.\nNadležni u opštini Veliko Gradište su shvatili koliki je značaj i uloga višedetnih porodica za demografsku sliku Srbije budućnosti i svojim merama privilegija i povlastica za ovu kategoriju društva žele da pošalju poruku da će imati podršku sredine u kojoj podižu i vaspitavaju svoju decu.\nOvo je istovremeno i poruka ohrabrenja mladim bračnim parovima da proširuju svoje porodice jer samo na taj način možemo pobediti belu kugu najvećeg neprijatelja Srbije današnjice.\nNadamo se da će i ostale lokalne samouprave u Srbiji slediti primer opštine Veliko Gradište.


Čavić: Odluka Ustavnog suda BiH nema nikakve veze s pravom i pravdom\nPočetna / Čavić: Odluka Ustavnog suda BiH nema nikakve veze s pravom i pravdom\n26. Novembra 2015. 20:30\nDragan Čavić, lider NDP-a, koji je u svojstvu poslanika i bivšeg predsjednika RS bio u timu RS za odbranu Dana RS, rekao je za Nezavisne novine da je odluka Ustavnog suda BiH donesena od strane sudija Bošnjaka i uz pomoć stranaca.\n“Ova odluka nema nikakve veze sa pravom i pravdom. Ovo je čista politička odluka. To znači da nemamo drugog izbora, pored ovakvog djelovanja Ustavnog suda BiH, nego da Narodna skupština RS zauzme stav i ostane pri Deklaraciji da nećemo ukidati praznik Republike, bez obzira na to šta govori i kakve odluke donosi Ustavni sud BiH”, rekao je Čavić, dodajući da RS treba da koristi druga sredstva pravne borbe na drugim instancama.\nOn je naglasio da je Dan Republike zakonom, koji je izmjenjen 2007, sekularni praznik, ne vjerski, ali da nije u pitanju Dan Republike, nego Republika i to za RS ne može biti prihvatljivo.\n“Iako je, prema Zakonu o državnim praznicima Republike Srpske, Dan Republike jasno označen kao sekularni praznik, sudije Ustavnog suda BiH su ga tretirale kao vjerski praznik što im je poslužilo kao osnov za ustavno osporavanje”, navodi se u saopštenju NDP-a.\nSDS: Odluka Ustavnog suda udarac odnosima u BiH\nSrpska demokratska stranka smatra da je odluka Ustavnog suda BiH udarac odnosima u BiH i nastavak politike zabadanja prsta u oko drugoj strani.\nZbog ovog što je uradio Ustavni sud BiH sigurno nikome neće biti bolje, stoji u saopštenju ove stranke.\n“Odlukom Ustavnog suda se destabilizuje BiH. Umjesto da vidimo kako će narod bolje da živi, na sceni imamo imamo borbu ko će kome zabiti nož u leđa. Ovo je loša poruka iz Federacije BiH, ali i svih onih koji u ime međunarodne zajednice donose odluke u Ustavnom sudu BiH i to zajedno sa bošnjačkim sudijama”, navodi se u saopštenju.\nSDS smatra da bi bilo dobro za sve u BiH da se u najmanju ruku hitno završi diktatura stranaca u Ustavnom sudu BiH.\nOznakeDan RS Dragan Čavić sds Ustavni sud BiH


Jakšić: Vučićevo nezadovoljstvo je sve veće, u poziciji je da pusti Dodika niz vodu – Gluporije\nSkandalozna objava Mazalice: Bošnjacima još niko nije saopštio da se BiH raspala\nBoško Jakšić dugogodišnji je spoljnopolitički komentator, najduže u dnevniku Politika, aktivan je i kao predsjednik Političkog vijeća Građanskog demokratskog foruma. Za sebe kaže da je posvećenik idejama građanskog i demokratskog, individualnosti i antinacionalizma.\nJakšić govori u intervju za Al Jazeera secesionizmu Milorada Dodika koji zasad ima podršku Aleksandra Vučića, o povratku SAD na Balkan, podijeljenosti i strahu u Srbiji, perspektivama.\n“Evropski parlament je forum u kome se slobodno iznose mišljenja i ocjene koje pripadaju strankama sa svih strana političkog spektra. Debate u EU su prilika da se čuju kritička mišljenja o Srbiji koja potiču iz grupacije leberala i, posebno, Zelenih. To je slučaj i sa najnovijom rezolucijom. Ima tu različitih povoda za analizu. Vlasti u Beogradu trebalo bi ozbiljnije da se pozabave osudom napada na demonstrante tokom nedavnih protesta širom zemlje za koje se kaže da su “neprihvatljivi” za zemlju kandidata za članstvo u EU. Trebalo bi, ali to je malo vjerovatno jer se režim Aleksandra Vučića redovno oglušuje o sve kritike koje se tiču medijskih sloboda, sudstva koje vlast kontroliše ili korupcije. Pravi, ignorantski odnos režima prema stavovima evroparlamentaraca, najjasnije je definisao ministar unutrašnjih poslova Aleksandar Vulin riječima: “Poslanici Evropskog parlamenta se u svojim zemljama ne pitaju ništa, zato svoje frustracije hoće da liječe na Srbiji”, naveo je Jakšić.\nNovinar pomenutog medija ga je pitao da prokomentira nasrtaj Milorada Dodika na teritorijalni integritet Bosne i Hercegovine te da je danas Milorad Dodik zvanično prijatelj Srbije. Koliko je stanje u BiH zapaljivo i kolika je uloga Srbije u tome?\n“Svojevremeno sam se javno zahvaljivao Rusiji, vjerovali ili ne u sedištu NATO. Zahvaljivao sam se zato što je samo zbog pojačanog uticaja Moskve na Zapadnom Balkanu, tamo negde poslije aneksije Krima 2014, i Zapad shvatio da treba da se pozabavi regionom koji je bio potisnut na periferiju njegovog interesovanja.Tako sada, koliko god zvuči paradoksalno, mogu da se zahvalim Miloradu Dodiku. Da nije njegovih secesionističkih poduhvata, da nema njegove bahatosti, ne bi Bosna i Hercegovina postala prioritetno područje američkog, a potom i EU angažmana.\nStav Beograda prema Dodiku određen je “specijalnim odnosima” koje Srbija ima sa Republikom Srpskom. Tako je bilo i u vrijeme demokratskog predsjednika Borisa Tadića, a naravno da je bliskost uvećana od kako je na čelo Srbije došao bivši radikal Vučić. Problem je to što je Dodik posljednjih godina otvoreno pojačao aktivnosti koje bi vodile ostvarenju njegovog sna: rušenju Bosne i Hercegovine. Predsjednik Vučić je neodlučan, balansira. On je, s jedne strane, svjestan kakve političke štete može sebi da nanese otvorenom podrškom secesionizmu koji nosi nedsagledive rizike po čitav region. Ali, dok ponavlja podršku suverenitetu i teritorijalnom integritetu BiH, ne reaguje kada Dodik u njegovom društvu govori o planovima ujedinjenja “dvije srpske države” – Srbije i RS. Iako je Srbija potpisnica Dejtonskog sporazuma, Vučić na taj način, indirektno ali providno, više stoji iza rušitelja Bosne sa sjedištem u Banja Luci nego iza Zapada koji brani integritet dejtonske tvorevine”, naveo je on, dodavši:\nProblemi Srbije sa susjednim zemljama\n“Vučić je, ne zaboravimo, u poziciji da Dodika pusti niz vodu. Ne obrnuto”, istaknuo je Jakšić.\nOsvrnuo se i na probleme Srbije sa susjedima istaknuvši da dosta govori činjenica da Srbija u ovom trenutku ima manje ili veće probleme sa svim svojim susjedima sem sa kako on navodi nacionalistom i populističkim demagogom Viktorom Orbanom u Mađarskoj.\n“Takva Srbija je u Vašingtonu već definisana kao destabilizirajući faktor. Što se srpskih investicija u RS tiče, od Telekoma, preko puteva i mostova, do aerodroma u Trebinju, iza toga stoji dvostruka kalkulacija. Narodu s desne strane Drine se pokazuje koliko matica vodi računa o svojim zemljacima, što je dio svake predizborne računice. S druge strane, to je Vučićeva zahvalnost što mu Dodik obezbjeđuje više desetina hiljada glasova Srba iz RS koji po Srbiji lako dobijaju dokumenta da bi mogli da glasaju za vladajuću Srpsku naprednu stranku”, navodi Jakšić.\nNa pitanje koliko je snažan uticaj Rusije na Balkanu, kazao je:\n“Rusko napredovanje ka Zapadnom Balkanu zaustavljeno je ulaskom Crne Gore i Sjeverne Makedonije u NATO, ali je odmah pojačano na druge dvije adrese: u Srbiji i Republici Srpskoj koja je pretvorena u pravi bastion Kremlja. Ipak, Putinova administracija ne može da se poredi sa vremenima Leonida Brežnjeva. Ona se danas mnogo više oslanja na gas i soft power, iako temelje svoje ekspanzije po regionu gradi na panslavizmu, pravoslavlju i nostalgiji prema “majčici Rusiji” koju i danas neguju svi oni koji po Srbiji osnivaju ruske partije i slave rođendane Vladimira Vladimiroviča.\nPredsjednik Vučić priča o “vijekovima prijateljstva” i odnosima sa Rusijom koji su na “historijski” najvišem nivou, ali to ne odgovara činjenicama prošlosti, pa je ruska propaganda, bez većih ulaganja dobila mnogo. Jedno nedavno istraživanje pokazuje na to da većina građana Srbije smatra da su Rusija i Kina prijatelji, a EU i SAD neprijatelji. Uvjereni su, također, da je Rusija mnogo pomogla, iako su doncije iz Moskve posljednjih decenija ravne – nuli”, pojašnjava.


M. K. 30. maja 2021. 06:29\nNovi prvak Evrope je Čelzi, koji je u dobroj utakmici u Portu zasluženo pobedio Siti (1:0). Gol odluke postigao je Haverc u 42. minuti, nakon sjajne asistencije Mejsona Maunta sa svoje polovine terena, prenose sportski mediji.\n„Građani“ su u svom debitantskom nastupu u ovom finalu bili za nijansu lošiji, a svakako uzdrmaniji kada su ostali bez glavnog kreatora, povređenog Kevina de Brujnea, ali ne treba samo u tome tražiti razlog ovakvog epiloga.\n„Plavci“ su pokorili Evropu uz samo četiri primljena gola u ovoj sezoni Lige šampiona. Ovo je Čelziju drugi trofej Lige u istoriji. Prvenac je bio davne 2012. godine u čuvenom finalu sa Bajernom iz Minhena. S druge strane, Siti nije uspeo nikada da osvoji ovo takmičenje.\nČelziLiga šampionaMančester Siti


Sergej Ćetković na Velikogospojinskim danima 2018\nKategorija: Kultura-Novi Bečej\tDatum kreiranja ponedeljak, 02 jul 2018 14:51\tDatum objavljivanja\tAutor : WEBINFO\nPopularni pop pevač Sergej Ćetković održaće koncert na Velikogospojinskim danima u Novom Bečeju. Ovo će biti njegov prvi nastup na jednom od najvećih festivala u zemlji.\nSergej Ćetković će biti samo jedan među mnogim popularnim muzičkim zvezdama iz regiona koji će se pojaviti na ovogodišnjim Velikogospojinskim danima.\nPortal Webinfo je već pisao o nezvaničnom programu za koncerte, prema kojem bi u petak 24. avgusta trebalo da nastupi "Apsolutno romantično", u subotu 25. avgusta mađarski bend "Piramis", Nina Badrić i Sergej Ćetković, a u nedelju 26. avgusta "Amadeus bend" i Halid Bešlić.\nJavna nabavka za usluge organizacije "Velikogospojinskih dana 2018" je u toku, a zvaničan program će biti poznat i objavljen kada javna nabavka bude završena, a ugovori potpisani.\nTuristička organizacija opštine Novi Bečej najavljuje da će i ove godine Gospojina biti prava poslastica za sve one koji žele da uživaju u dobroj muzici, da se oprobaju u kulinarskim veštinama uz tradicionalno takmičenje u pravljenju riblje čorbe, posete Etno bazar ili budu deo poznate revije Paradnih zaprega. Najatraktivnija prateća manifestacija Gospojine i ove godine će biti Poljo-fest, sajam poljoprivredne mehanizacije koji će okupiti mnoge poljoprivredne proizvođače.


RTS :: Kineski igrači fudbal uče u pirotskom Radničkom\nSrbija danas Kineski igrači fudbal uče u pirotskom Radničkom\npetak, 06. okt 2017, 12:04 -> 15:40\nŠestorica fudbalera iz jednog od najvećih kineskih klubova već tri nedelje borave na pripremama u Pirotu.\nMalo na engleskom, više rukama i nogama, ali je najbitnije da svi govore univerzalnim fudbalskim jezikom. Šestorica mladih fudbalera iz Kine, kažu da su u Srbiji lepo prihvaćeni i da su dosta toga naučili.\n"Ljudi u Srbiji su veoma ljubazni i osećam se kao kod kuće. Što se fudbala tiče, ovde je fizički kontakt mnogo jači nego u Kini i ovo će mi pomoći da naučim da budem bolji fudbaler", kaže Pen Jang, fudbalski klub Hebei.\n"Sviđa mi se u Pirotu. Već sam upoznao nekoliko vaših fudbalerai dobro se družimo. Ovde se trudim da naučim evropski fudbal, koji po mom mišljenju ima više fizičkih nego taktičkih elemenata", kaže Stiven Jang, fudbalski klub Hebei.\nU pirotskom Radničkom, klubu sa dugom tradicijom, trude se da budu dobri domaćini i da prenesu znanje kineskim fudbalerima.\n"Ovo su najbolji mladi kineski fudbaleri. U svojim kategorijama su reprezentativci. Veoma dobro rade, prilagodili su se našim treninzima i nemaju nikakve zamerke na ovo što mi radimo", kaže Ivan Džunić, trener FK Radnički.\n"Za sada su fenomenalni fudbaleri, a videćemo na dalje kad krenu utakmice. Nisu mi puno golova dali. Ne dam se", kaže Nikola Stanimirović, FK Radnički.\nKineski fudbaleri dolaze iz jednog od najvećih fudbalskih klubova u toj zemlji. Srbiju i Pirot izabrali su za pripreme i pored ponude iz nekoliko zemalja Evrope. Bezvizni režim i direktni let i Pekinga velika su prednost.\n"Ovde smo dobrodošli, a Kina i Srbija imaju odlične odnose. To je važno, jer se igrači osećaju kao kod kuće. Nadam se da je ovo samo početak jedne uspešne saradnje i da će ubuduće mnogo više igrača doći u Pirot i Srbiju", kaže Viliam Li, tim menadžer.\nU gradskoj upravi kažu da se saradnja sa kineskim klubovima uklapa u plan da Pirot postane sportski i rekreativno turistički centar ovog dela Srbije.


Detroit: Kriza ugrozila penzije\nNajveći grad u Mičigenu, Detroit, ima budžetski deficit od 327 miliona dolara, i još 14 milijardi dolara dugoročnog duga.\nU martu, guverner Mičigena, Rik Snajder, imenovao je vanrednog menadžera za nadzor nad problematičnim finansijama Detroita, koji je time postao najveći američki grad pod državnim nadzorom. Kako izveštava dopisnik Glasa Amerik teške odluke o troškovima grada moraju da budu donete kako bi se izbeglo bankrostvo, što dovodi u pitanje budućnost penzija i zdravstvenog osiguranja državnih službenika.\nDon Tejlor je proveo 26 godina života kao policajaca u Detroitu gde je rodjen i gde je rastao. Bio je to opasan posao, ali ga on voli. Taj posao mu je takodje pružao sigurnu platu, kao i garantovanu penziju i zdravstveno osiguranje u penziji. Ili je bar on tako mislio.\n„Pozajmljujemo milijardu dolara da finasiramo vašu penziju, da penzija jeste finansirana, ali se to postiže novim dugom.“\nErik Skorsoni sa državnog univerziteta Mičigena je u timu koji pomaže gradu Detroitu da prebrodi ovu fiskalnu krizu.\n„To je verovatno isto toliko loše koliko i u drugim gradovima u smislu fiskalne krize. Moj zadatak je da radim na porezu i predvidjanjima državne zarade, kao i opštim pitanjima vezanim za porez u gradu dok se sastavlja plan za budućnost.“\nTaj plan obuhvata rešenje kako platiti za penzije koje su finansirane iz pozajmljenih sredstava, i kako platiti zdravstveno osiguranje za sadašnje i penzionisane službenike državnog sektora.\n„Grad bi zaista trebalo da plati stotine miliona dolara više nego što to sada čini, ali nema novca za to, stoga je pitanje kako to da finansirate ili da li da smanjite trošak smanjenjem beneficija.“\nDon Tejlor kaže da su penzije i zdravstveno osiguranje za penzionere već skromni.\n„Ima jako mnogo pogrešno shvaćenih koncepcija da su beneficije u gradu Detroitu 'Kadilak planovi' i da su ljudi suviše plaćeni, a istina je da je prosečna penzija samo 30.000 dolara.“\n„Ne mogu da verujem da mogu još da smanjuju penzije.“\nPenzionisani policajac iz Detroita Greg Trozak ima dva sina u policiji. I mada je zabrinut zbog smanjenja sopstvenih beneficija, još je više zabrinut za buduće penzije.\n„Siguran sam da će ljudi koji sada rade biti u još težem položaju no što smo mi penzioneri danas.“\n„Funkcioneri u Detroitu trebalo je da pre više godina primete sve manji priliv poreskih sredstava i pad broja stanovnika i da unesu finansijske korekcije, ali to nisu učinili. Sada je sve na plećima službenika i penzionera“, kaže Don Tejlor.\nVreme za rešenje finansijske situacije u Detroitu je na izmaku. Menadžer za vanredne situacije, Kevin Or, ima manje od 18 meseci da donese teške odluke kako bi se „automobilski grad“ učinio solventnim.


Sutra otvaranje bolnice na Sajmu, testiraće se 2500 hiljade ljudi dnevno - Raskrikavanje\n27.03.2020. Vesna Radojević Foto: Printscreen / Tanjug\nPremijerka Brnabić rekla je da su u svrhu masovnijeg testiranja građana na novi virus korona, podignuti kapaciteti testiranja, te da je proširen i broj laboratorija koje će raditi testiranje.\n„Sa 300, 400 testova dnevno, podigli smo kapacitete na 2500 testova dnevno“, rekla je ona.\nUpravo zbog toga, naglasila je, prvi pacijenti sa lakšim simptomima, a koji su pozitivni na novi virus, sutra ujutru počeće da pune privremenu bolnicu podignutu na Sajmu.\nKako je rekla, uvođenje zabrane izlaska napolje za sugrađane starije od 65 godina urodilo je plodom, pa su procenti zaraženih pacijenata u Srbiji iznad ove starosne dobi daleko manje nego u Italiji.\nPredsednik Vučić je zbog toga rekao da je važno da za sada u gerontološkim centrima Srbije nije zabeležen virus korona. „Zato muva ne sme da uđe u gerontološke centre, vojska to mora da čuva kao oko u glavi“, rekao je Vučić.\nNa pitanje da li će biti i zatvaranja čitavih gradova, kako se pričalo u prethodnim danima, predsednik Vučić rekao je da to za sada nije izvesno.\n„To bi nam iziskivalo mnogo veći angažman policije koja nam je potrebna za proveru građana u samoizolaciji“.\nNa konferenciji je rečeno da se posebno teška situacija u Srbiji očekuje u naredne dve nedelje, kao i da je Ćuprija novo žarište zbog povratka ljudi iz inostranstva.\n„Svi kontakti i kretanja moraju biti svedeni na minimum. To je jedini način da pomognemo našem zdravstvenom sistemu i našim zdravstvenim radnicima“, rekla je premijerka.\nOsim masovnog testiranja i privremenih bolnica u Beogradu, Novom Sadu i Nišu, kao treću važnu stavku u borbi protiv virusa korona premijerka Brnabić navela je i oštru kaznenu politiku i podsetila da je danas doneta prva prvostepena presuda putem Skajpa, za kršenje samoizolacije.\nGovoreći o nabavci opreme, Vučić je rekao na „na svetskom tržištu vlada opšta otimačina“.\n„Ne vredi vam ni da potpišete dugove, ni da platite“, rekao je Vučić.\n„Da vam ne kažem da mnoge zemlje šalju svoje agente sa torbama u kešu da kupuju respiratore. Mi smo imali sreću da smo imali dobre odnose sa Kinom, pa smo ih nabavili“.\nVučić je rekao da je do sada u zemlju stiglo nešto više od 200 respiratora, a da se očekuje da u narednih 10, 12 dana stigne još „nekoliko stotina respiratora“.\nVučić: Šaljemo pomoć Republici Srpskoj, Crnoj Gori poklanjamo respiratore\nGovoreći o Republici Srpskoj, Vučić je rekao da su u teškoj situaciji, kao i da su tražili pomoć u vezi sa medicinskom opremom.\n„Ja se divim njima kako plate uopšte isplaćuju. Pomoći ćemo im i sa respiratorima, zaštitnom opremom, maskama, kao i sa šest prioritetnih lekova. Ovo sve dajemo džabe“.\nVučić je negirao i da je Srbija konfiskovala respiratore koje je Crna Gora kupila, a koji su prolazili kroz našu zemlju. Rekao je da je notorna laž, te da je Srbija spremna da Crnoj Gori pokloni respiratore.\n„Mi smo spremni da poklonimo tri respiratora Crnoj Gori, ne moraju da plate i spremni smo da na molbu Andrije Mandića da damo po još jedan respirator za Pljevlja i Bijelo Polje“, rekao je Vučić i dodao da je Srbija toj zemlji do sada isporučila 40 hiljada tona hrane.


Bio na meti Zvezde i Partizana, sada će igrati sa Nikolom Jokićem u Denveru\nZanimljivo je da je Blek ovog leta u više navrata na društvenim mrežama pominjan kao moguće pojačanje Partizana i Crvene zvezde, navodno je čak i bio na korak od dolaska u Beograd, a sada će karijeru nekadašnji košarkaš Lejkersa nastaviti u najjačoj ligi na svetu.\nBlek je u NBA ligi nastipao od 2014. godine, pa sve do 2018. kada je po prvi put došao u Evropu.\nTokom prvog mandata uz pomenute Lejkerse nastupao je i u Hjuston Roketsima gde je skupio više od 200 utakmica, uz prosek od 4.9 poena po meču. .\nMnogo veću ulogu i znatno bolje partije je pružio u Evropi gde je igrao za Makabi Tel Aviv i Zenit, gde je beležio nešto više od 11 poena u proseku u Evroligi, ali i 5.4 skoka po meču.\nKK Partizan KK Crvena zvezda Nikola Jokić NBA liga KK Denver KK Zenit\nSrpski košarkaš je tokom prošlog šampionata u proseku na 72 utakmice beležio 26,4 poena\n05. 09. 2021. u 10:10\n15:29 NERADNI DANI ZBOG EPIDEMIOLOŠKE SITUACIJE: Putin odobrio predlog vlade - "Važno je obuzdati vrhunac novog talasa epidemije"


Janković: "Ako bude trebalo igraću sva tri meča protiv Španije" - Sportske.net\nJanković: "Ako bude trebalo igraću sva tri meča protiv Španije"\nSrpska teniserka Jelena Janković rekla je danas da će, ako bude trebalo, igrati sva tri meča protiv Španije u prvom kolu Svetske grupe B Fed kupa i da veruje u pobedu.\nFoto: Beta/AP Photo/Tertius Pickard\nFed Kup - Jovanovski i Mugurusa otvaraju duel u KraljevuJJ se ne plaši Španije i želi pune tribine u Kraljevu!WTA - Dve Srpkinje u TOP 20"Jedan od dva" - Ana prošla, kraj za JJ!Melburn, treći dan - Na sceni četvoro srpskih tenisera!\nTeniska reprezentacija Srbije igra za vikend u Kraljevu protiv Španije u prvom kolu Svetske grupe B Fed kupa. Duel će sutra od 13 časova početi Bojana Jovanovski i Garbinje Mugurusa, a posle toga na teren izlaze Jelena Janković i Karla Suarez Navaro.\nJanković je poslednji put igrala protiv Navaro 2013. godine na turniru u Pekingu kada je pobedila sa 6:0, 6:0.\n"To u ovom trenutku ništa ne znači. Čula sam da je povredjena, ali očekujem težak posao. Spremna sam na sve izazove. Ako bude trebalo igraću sva tri meča. Selekcija Španije je izuzetno jaka, ali mi se ne predajemo, verujemo da možemo do cilja, a to je pobeda", rekla je Janković posle žreba.\n"Uvek dajem maksimum kada igram za Srbiju, tako će biti i sada. Drago mi je da smo u Kraljevu, oduševljeni smo gostoprimstvom, jedva čekamo da izadjemo na teren. Nadamo se da će tirbine biti pune i da ćemo uz pomoć publike ostvariti pobedu protiv Španije", rekla je Janković.\nDrugog dana takmičenja u nedelju od 13 časova igraće Janković - Mugurusa i Jovanovski - Suarez Navaro. Posle singlova igraće se meč u dublu, a prijavljene su Ivana Jorović, Nina Stojanović, Lara Aruabarena i Lurdes Dominges Lino.\nSelektorka Srbije Tatjana Ječmenica Jevtić rekla je da će se ekipa boriti do poslednjeg daha za pobedu.\n"Imamo pravo izmene, videćemo da li će ovo biti konačan raspored. Pripreme smo maksimalno obavili, devojke su spremne, atmosfera u timu je izuzetna, kao i gostoprimstvo koje uživamo u Kraljevu. Veliko hvala Kraljevčanima i svim ljudima koji su dali sve od sebe da se osećamo srećno, nasmejano i motivisano za rad i pobedu. Borićemo se do poslednjeg daha, verujemo u najbolje", rekla je Tatjana Ječmenica Jevtić.\nJelena Janković prelomila - Uskoro saopštava konačnu odluku?


Zaharova: Izjave o mešanju Rusije u američke izbore ─ još jedna medijska kampanja - 18.03.2021, Sputnik Srbija\nOptužbe Sjedinjenih Američkih Država protiv Rusije za mešanje u izbore predstavljaju još jednu medijsku dezinformacionu kampanju, izjavila je portparolka ruskog... 18.03.2021, Sputnik Srbija\nrusija, svet, vesti, marija zaharova, sad\n14:49 18.03.2021 (Osveženo: 01:10 26.08.2021)\n„Aktuelna američka administracija ne prestaje da začuđuje apsurdnošću svojih javnih izjava. Ne radi se samo o ličnim napadima na rukovodstvo Rusije koji prelaze sve granice, već i o apsurdnim optužbama za mešanje u prošlogodišnje predsedničke izbore, na kojima je, da podsetimo, pobedio Bajden“, istakla je Zaharova na redovnom brifingu.\nKako je navela, Rusija ovo smatra „još jednom medijskom dezinformacionom kampanjom, izgrađenom u potpunosti na neosnovanom zaključku da su na internetu navodno masovno kružili materijali kritični prema demokratskom kandidatu, a širili su ga, naravno, neki ruski ‘agenti uticaja’“.\n„Mogu li, prema logici američke političke elite koja je sada došla na vlast, sve Trampove pristalice, sva opozicija da predstavlja ruske ‘agente uticaja’?“, upirala je Zaharova.\nPrema njenim rečima, „ako je neko i pokušao da utiče na izražavanje volje građana, to su internet giganti koji podržavaju Demokratsku partiju“.\nZaharova je dodala i da nema dokaza za navodno mešanje ruskih državnih struktura u unutrašnje stvari Sjedinjenih Američkih Država.\n„Prisiljeni smo da podsetimo na očiglednu činjenicu: nema nikakvih dokaza za mešanje ruskih vladinih agencija u poslove Sjedinjenih Američkih Država. Što se ne može reći za beskrajne pokušaje američkih zvaničnika da kontrolišu političke procese u drugim zemljama, uključujući Rusiju, da direktno komanduju marginalnim opozicionim grupama kako bi uneli nestabilnost, i ‘poseju razdor i neslogu’“, konstatovala je ona.\nAmerički predsednik Džozef Bajden izjavio je ranije da će ruski predsednik Vladimir Putin „platiti za mešanje" u američke izbore za predsednika 2020. godine.


U Beogradu je održana PANTHEON konferencija, čija je centralna tema bila Digitalizacija 2019 u praksi. Priznati stručnjaci za digitalizaciju, uspešni preduzetnici i predstavnici kompanija govorili su o rezultatima digitalizacije u Srbiji, kao i o tome kako bi proces digitalizacije u narednom periodu trebalo da se unapređuje.\nDigitalizacija je postala neophodna i predstavlja budućnost svih preduzeća, ocenili su učesnici okruglog stola Digitalizacija 2019 u praksi. Gde se Srbija danas nalazi kada su u pitanju dostignuća u oblasti digitalizacije, objašnjava direktor inicijative „Digitalna Srbija“.\nPrema istraživanjima Srbija je na drugom mestu u regionu po pitanju digitalizacije, podaci su Ministarstva državne uprave i lokalne samouprave. Vlada Republike Srbije 2017. godine osnovala je kancelariju za informacione tehnologije i elektronsku upravu, a do sada su sprovede brojne aktivnosti po pitanju digitalizacije.\nKako izgleda digitalizacija u državnom poslu pokazali su glumci serije Državni posao.


Crna Gora počela pristupne pregovore sa NATO-om\nJames H. Mackey NATO zvaničnik upućen u pristupne pregovore Alijanse sa Crnom Gorom potvrdio je za RSE, da su u ponedjeljak, 15.februara započeli pristupni pregovori NATO-a i Crne Gore, nakon što je ta zemlja pozvana da postane članica na ministarskom sastanku u decembru.\n"Ono što se događa danas je da sa predstavnicima Crne Gore razmatramo detalje što će značiti različiti aspekti članstva, uključujući političke, vojne i pravne aspekte" naveo je Mackey.\n"Ono što ćemo uraditi je zatražiti od predsatvnika Crne Gore da se saglase sa svim različitim temeljima i različitim standardima koji označavaju članstvo u Alijansi. Takođe, da razjasnimo neke od važnih tema koje se tiču njihovih reformskih procesa. Oni bi trebalo da ih potvrde, i takođe će predstaviti plan reformi koji će Crna Gora provesti u narednim mjesecima, kako bi ispunili preostale uslove ".\nKako je rekao ovaj NATO zvaničnik za RSE, ove sedmice će sastanak trajati dva dana, a potom će se pregovori nastaviti dva do tri mjeseca. Očekujemo da se cjelokupni pregovarački proces završi do početka ili sredine aprila, nakon čega će Crna Gora potpisati pristupni protokol.\nOnda ce početi proces ratitfikacije u svim zemljama clanicama NATO-a.\n"Očekujemo da bi se proces ratifikacije mogao završiti početkom 2017" naveo je Mackey.


Avon Care Sun linija proizvoda:Za savršen ten i kompletnu zaštitu kože od sunca!\nBy RedakcijaPosted on May 25, 2018\nDolazi leto i to je vreme kada ste najviše izloženi suncu. Bilo da obavljate svakodnevne poslove ili odmarate na plaži, u ovom periodu je izuzetno važno da sačuvate kožu od štetnog delovanja UV zračenja. Rešenje za kompletnu zaštitu, negu i hidrataciju kože celog tela i lica nalazi se u liniji proizvoda kompanije Avon.\nAvon Care Sun proizvodi imaju vodotoporne, brzoupijajuće formule sa SPF 30 i SPF 50 koje su bogate različitim hranjivim sastojcima, kao što su vitamin E, ekstrakt zelenog čaja i osvežavajući mentol. Oni neguju, regenerišu i hidriraju kožu pre i nakon sunčanja, održavajući preplanulost što duže i pružajući osećaj hlađenja. Uz liniju za odrasle, koja obuhvata sprejeve i losione, Avon Care Sun nudi i specijalno kreiranu paletu proizvoda sa interesantnim pink i plavim formulama za dečju kožu, koje magično nestaju nakon nanošenja i na nevidljiv način nastavljaju da štite ovaj najnežniji tip kože.\nZa one koji ne praktikuju preterano izlaganje suncu, ali takođe vole preplanulu boju, Avon Care Sun je ponudio proizvode za samopotamnjivanje i isticanje tena. Ovi proizvodi sadrže beta karoten čime pospešuju prirodan proces potamnjivanja, dok zahvaljujući hidratantnim formulama doprinose nezi kože. Avon Care Sun liniju proizvoda možete pronaći u Avon brošuri koja važi od 24. maja, kao i na sajtu www.avon.rs.\nPrethodni članak: Za aktivna jutra i zdravije odluke-Doncafe Green active\nSledeći članak: Dnevni horoskop 25.05.


sdcafe | Saopštenje Policijske uprave u Smederevu Saopštenje Policijske uprave u Smederevu\nNastavljajući akciju suzbijanja krijumčarenja nafte, policija u Smederevu, presekla je još jedan kanal kojim se nelegalno trgovalo naftom na području grada, navodi se u saopštenju. Prvog maja, kod naplatne rampe "Požarevac", od strane policijskih službenika zatečen je tridesetdvogodišnji Jovica J. iz Drenovca kod Paraćina, kako, zajedno sa suvozačem, tridesetosmogodišnjim Bobanom M. iz Batovca kod Požarevca, teretnim vozilom prevozi oko 9 hiljada litara dizel goriva, koje potiče sa jednog od stranih brodova koji plove Dunavom. Protiv osumnjičenih će biti podneta krivična prijava Osnovnom tužilaštvu u Smederevu zbog osnovane sumnje da su izvršili krivično delo nedozvoljena trgovina.\nTakođe je saopšteno da je policija u Velikoj Plani, u okviru akcije "Morava", uhapsila dvadesetčetvorogodišnjeg Aleksandra Veljančića iz Smederevske Palanke i dvadesetosmogodišnjeg Darka Rakića iz Velike Plane, zbog osnovane sumnje da su izvršili krivična dela neovlašćena proizvodnja i stavljanje u promet opojnih droga, neovlašćeno držanje opojnih droga i omogućavanje uživanja opojnih droga. Kako je precizirano, osumnjičeni su putničkim vozilom Veljančića došli u Veliku Planu iz Beograda, gde su, od za sada nepoznate osobe, kupili heroin u ukupnoj količini od 4 grama, kako bi je preprodali na području Velike Plane. Jedan deo droge osumnjičeni su neposredno pre hapšenja konzumirali u samom vozilu. Prilikom hapšenja i pretresa, policija je pronašla i oduzela heroin, upakovan u pet paketića ukupne mase 3,9 grama. Osumnjičeni Darko Rakić je od početka ove godine, od njemu poznatog lica, nabavio oko 25 grama ove opojne droge, u vrednosti od oko 50 hiljada dinara, koju je prodavao osumnjičenom Veljančiću, kao i drugim osobama sa područja Velike Plane. Osumnjičeni su, u zakonskom roku i uz krivičnu prijavu, privedeni istražnom sudiji Višeg suda u Smederevu koji im je odredio pritvor do 30 dana, navodi se u saopštenju policije.


Ministar privrede u posjeti FIPA-i - MSP\nDelegacija Ministarstva privrede Tuzlanskog kantona na čelu s ministrom Osmanom Puškarom posjetila je Agenciji za unapređenje stranih investicija BiH (FIPA) te sa direktorom Agencije gdin-om Gordanom Milinićem i njegovim saradnicama održalo sastanak o nastavku uspješne saradnje na planu privlačenju stranih investicija u BiH.\nS obzirom da Ministarstvo privrede trenutno radi na pripremi prvog Kataloga potencijalnih JPP projekata Tuzlanskog kantona, dogovoreno je da svi identifikovani i predloženi projekti budu uvrštenu u FIPA bazu projekata kako bi se intenzivno nudili stranim investitorima. Takođe je razgovarano i o intenziviranju aktivnosti na planu implementacije Zakona o javno-privatnom partnerstvu (JPP), koji je u Tuzlanskom kantona donešen u decembru 2017. godine.\nImajuću u vidu mogućnosti koje javno-privatno partnerstvo može ponuditi u smislu privlačenja i domaćih i stranih investicija u sektore poput zdravstva, sporta, kulture, turizma, infrastrukture, te drugih javnih usluga, intenziviranje primjene JPP će automatski otvoriti i nove šanse za rast investicija.\nMinistarstvo privrede i FIPA će i dalje zajednički raditi na implementaciji projekata, te su dogovorene zajedničke aplikacije u okviru Instrumenta tehničke pomoći i razmjene informacija Evropske komisije TAIEX, s ciljem unaprjeđenja okvira za javno-privatno partnerstvo u BiH i razmjene iskustava iz ove oblasti sa zemljama članicama Evropske Unije.


BEOGRAD - U našoj zemlji godišnje se dijagnostikuje više od 33.000 novih slučajeva oboljevanja od raka, a samo u Beogradu otkrije se oko 8.000 novoobolelih. U Srbiji od raka godišnje umre oko\nBEOGRAD - Studentkinja pete godine Farmaceutskog fakulteta Univerziteta u Beogradu Ivana Stojanović prezentovaće svoj rad o sintezi novih jedinjenja u funkciji potencijalnih antibiotika na Međunarodnom simpozijumu o infektivnim bolestima u Brazilu, a što bi moglo biti osnova za lek protiv raka.\nBEOGRAD - U Srbiji skoro svakog dana jedno dete oboli od raka, a svake nedelje jedno od njih umre od te bolesti, dok se 60 odsto obolele dece uspešno izleči, saopštilo je Nacionalno\nPEKING - Kineske vlasti otkrile su prekomerne količine kancerogenog toksina u mleku jedne od najvećih mlekara u zemlji, u kojoj je već bilo niz skandala u vezi sa bezbednošću hrane.\nSKGO traži pomoć za obnovu Doktorove kule\nBEOGRAD - Stalna konferencija gradova i opština pozvala je sve gradove i opštine u Srbiji, kao i sve građane koji su u mogućnosti da pomognu u obnovi i opremanju Doktorove kule, objekta namenjenog za smeštaj dece obolele od raka i njihovih porodica tokom lečenja.\nBEOGRAD - U cilju doprinosa nacionalnoj kampanji u borbi protiv raka grlića materice, američka kompanija "Holodžik" poklonila je Ginekološko-akušerskoj klinici Kliničkog centra Srbije najsavremeniju dijagnostičku opremu vrednu oko 90.000 dolara.


Grad uložio 65 hiljada evra u uređenje atarskih puteva! Evo i planova za narednu godinu...\nGrad uložio 65 hiljada evra u uređenje atarskih puteva! Evo i planova za narednu godinu…\nNa teritoriji grada Zaječara u toku je realizacija projekta „Uređenje nekategorisanih puteva i otresišta u 2017. godini“, na osnovu koga se uređuju atarski putevi u zaječarskim selima.\nGradonačelnik Zaječara Boško Ničić je juče obišao radove na projektu u okviru redovnog održavanja vodotoka Belog Timoka i izrade odbrambenog nasipa na desnoj obali Timoka.\nNa desnoj obali Belog Timoka u naselju Višnjar, Srbija vode izvode radove na izradi odbrambenog nasipa. Radi se prvih 350 metara, a prema rečima gradonačelnika Ničića vrednost ovih radova je oko 5 miliona dinara.\n“ Veliki broj objekata u naselju Višnjar biće zaštićeni od izlivanja Belog Timoka.\nČim vremenske prilike budu dozvolile radiće se od mosta u ovom naselju prema Mlekari, a za kompletno uredjenje i potpuno stavljanje pod kontrolu Belog i Crnog Timoka i Timoka do Vražogrnca grad ima na raspolaganju od Svetske banke gotovo milijardu dinara.\nOno što jeste problem grada Zaječara je rešavanje imovinskih odnosa koje grad mora da reši, i tek kada to bude urađeno kompletan ovaj projekat biće završen“, naglasio je Ničić.\nGradonačelnik je sa saradnicima obišao i radove u Zetskoj i Olimpijskoj ulici u Zaječaru, koje se uredjuju u okviru programa koje je grad predvideo za uređenje atarskih puteva i puteva u rubnim naseljima.\n„ Pored Zetske ulice, radi se i u Olimpijskoj ulici i u još nekoliko ulica koje su u prigradskim naseljima i radila se ulica Vasilija Đurovića Žarkog u naselju Kotlujevac.\nDrugačiji način uređenja sem kroz ovaj program, ovih ulica nije moguć, sve dok ne dođe do kompletne legalizacije.\nMogućnosti za asfaltiranje se otvaraju tek kada se urade projekti za određene ulice i građani to moraju da razumeju.\nOni su dužni, da tamo gde im se nalazi poljoprivredno zemljište, to pretvore u gradsko građevinsko, a onda da podnesu zahteve ako već nisu podneli za legalizaciju.\nS druge strane u nekim ulicama zbog sporova koji bi verovatno trajali godinama, zato što su neki ljudi nedozvoljeno gradili na trasama puteva, kao što je slučaj u ulici Vasilija Đurovića Žarkog ali i još nekim ulicama, očigledno nikada nećemo moći da rešimo problem“, rekao je Ničić, dodajući da tu nije problem u lokalnoj samoupravi.\nOn je najavio da grad u ovoj oblasti planira realizaciju velike investicije u narednoj godini.\n„Lokalna samouprava će verovatno u idućoj godini smoći snage i naći strateškog partnera i obezbediti sredstva u visini više od jednog godišnjeg budžeta, koja ćemo naravno otplaćivati u narednih desetak godina kroz to strateško planiranje, ali ćemo uraditi sve ulice koje nisu urađene.\nMeđutim, ne može se raditi tamo gde ne postoji nijedna dozvola, gde ne postoji nijedan projekat, tako da moramo svi da se uvedemo u jednu disciplinu, počevši od nas iz uprave, od naših službi, pa sve do građana koji moraju neke propise i pravila da počnu da poštuju.\nMeni je žao što se na 20, 30, 50-ak metara odavde nalazi naselje kome su sami građani dalai naziv „Kazamat“, ali „Kazamat“ je zato što je građeno tako što niko nije poštovao nijedan projekat, nijedan plan, nijedan uslov i nije razmišljao da i kroz legalizaciju treba da se obezbedi voda i kanalizacija, i asfaltiranje puteva.\nDozvole za gradnju svuda u svetu puno koštaju.\nSada kada je država omogućila da maltene to bude po nekim simboličnim cenama meni još uvek nisu jasni oni koji ne podnose zahteve za legalizaciju.\nVoleo bih da ovde bude i asfalta ali pre toga moramo da uradimo i kanalizaciju do svake kuće, vodu, pa onda da asfaltiramo“, istakao je Niči.\nZa uređenje atarskih puteva ove godine grad je izdvojio oko 65 hiljada evra, dok je oko 20% sredstava izdvojilo Ministarstvo poljoprivrede, šumarstva i vodoprivrede.\nizvor: zaječar online/tv fira/radio magnum\nPrethodni tekstZA SUBOTU, 16. DECEMBAR ZAKAZANA 9. SEDNICA SKUPŠTINE GRADA ZAJEČARA: Na dnevnom redu biće…\nSledeći tekstPotpisan Sporazum o poslovno-tehničkoj saradnji između grada Zaječara i Regionalne privredne komore Zaječarskog i Borskog okruga


Vesti online / Sport / Fudbal / Murinjo napušta Real na kraju sezone\nMurinjo napušta Real na kraju sezone\nPo svemu sudeći definitivan razlaz Žozea Murinja i Reala desiće se na kraju ove sezonem kako tvrdi Toni Damasćeli, novinar "Il Đornala" i blizak prijatelj portugalskog stručnjaka.\nReal želi da me se reši - Žoze Murinjo\n"Bili smo zajedno u Dubaiju i iskreno razgovarali. Rekao mi je da odlazi na kraju sezone iz Reala. Sigurno", rekao je Damasćeli i dodao:\n"Rekao mi je da je politički interes kluba da ga se reši, da više ne može i ne sme da ostane u Realu, kao i da su određene navijače grupe vrše pritisak na igrače, pa u ekipi nema jedinstva".\nPoslednjih dana sa raznih strana stižu potvrde da je Murinjo i ratu sa "španskim klanom" kojeg predvode Iker Kasiljas i Serhi Ramos.\nFUDBAL Šuster: Ne mogu da zamislim Kasiljasa u drugom timu\nFUDBAL Azar više ne može sa Murinjom, Barsa koristi situaciju?!\nFUDBAL Murinjo: Kasiljas treba da brani protiv Čilea


Vesti online / Vesti / Svet / Da li je Šri Lanka bila upozorena na napad?\nAmerička ambasadorka u Šri Lanki Alena Teplic izjavila je večeras da SAD nisu uputile toj južnoazijskoj zemlji obaveštajne podatke uoči katoličkog Božića o tome da se spremaju samoubilački bombaški napadi na hotele i crkve, u kojima je prema poslednjim podacima 321 osoba ubijena, a 521 ranjena.\nTeplicova je to kazala novinarki "Si-En-Ena" Kristijan Amanpur, a američka televizija ocenjuje da je ovo važno zato što se kosi sa tvrdnjom vlade Šri Lanke i njenog ministra Harše de Silve da su obaveštajni podaci unapred stigli "i od Indije i od SAD".\nKada je Amanpur prenela američkoj ambasadorki u Kolombu, ona je to negirala.\n"Mi nismo imali nikakva saznanja da se napadi spremaju", kazala je Teplicova i dodala da je "vlada Šri Lanke priznala propuste u obaveštajnom sakupljanju i deljenju informacija".\nMediji preneo takođe večeras da se zamenik ministra odbrane Rusije Alekandar Fomin sastao na marginama 8. Moskovske konferencije o međunarodnoj bezbednosti sa kolegom iz Šri Lanke Kitsirijem Nemavatom i da je sastanak bio posvećen seriji terorističkih napada koji su se desili 21. aprila.\n"Zamenik ministra odbrane general-pukovnik Aleksandar Fomin izrazio je najdublje saučešće u ime ruskog Ministarstva odbrane", saopštilo je to ministarstvo.\nPremijer Šri Lanke Ranil Vikremesinge potvrdio je, povodom samoubilačkih bombaških napada na crkve i hotele u kojima je na katolički Uskrs ubijeno više od 300 ljudi, da u toj azijskoj zemlji i dalje postoji aktivna pretnja.\n"Si-En-En" prenosi da je Vikremesinge, na pitanje na današnjoj konferenciji za medije o toj pretnji, kazao da su "ljudi s eksplozivom i dalje u bekstvu".\nPremijer je rekao da ne zna koliko je osoba u bekstvu.\nPredsednik Šri Lanke Maitripala Sirisena izjavio je takođe danas da očekuje smene čelnika odbrambenih snaga te zemlje u naredna 24 časa, pošto nisu uspeli da spreče napade bombaša samoubica u kojima je ubijeno više od 300 ljudi, uprkos činjenici da su imali informacije da će se napadi desiti.\n- U potpunosti ću restruktuirati policiju i bezbednosne snage u narednim nedeljama. Očekujem smene šefova odbrambenog establišmenta u roku od 24 časa - poručio je Sirisena, prenosi Rojters.\nNavodi se da je on to saopštio u obraćanju naciji koje je prenošeno na nacionalnoj televiziji.\n- Bezbednosni zvaničnici koji su dobili obaveštajni izveštaj od strane zemlje nisu to podelili sa mnom. Trebalo je reagovati na odgovarajući način. Odlučio sam da preduzmem stroge mere protiv ovih zvaničnika - kazao je Sirisena.


Investiranje › Bojan Vesković\nTrenutno čitate: "Investiranje"\nDanašnjem čoveku poznat je termin investicija, ali jako mali broj ljudi razume ovaj termin.\nSiromašni kupuju kuće za stanovanje, automobile, telefone, računare i misle da imaju investicju.\nBogati kupuju akcije kompanija, firme, zgrade za rentiranje i bilo šta drugo što im donosi novac.\nInvesticija je sve ono što vam donosi novac i to je jako važno da razumemo kako bismo postali finansijski nezavisni.\nBogati duboko u sebi veruju da novac može raditi 24h dnevno svih 365 dana u godini i tako decenijama bez prestanka. Prosečan čovek može da radi 8-10h dnevno ali ne bas svih 365 dana u godini i ne baš nekoliko decenija kao što to može novac.\nU igri novca bogati igraju na kartu da što veći novac zaposle da radi za njih, dok siromašni ceo svoj život rade za novac. Investiranje može da se vrši na razne načine kupovina nekretnine za izdavanje, kupovina određenog biznisa, kupovina akcija na berzi, investiranje u investicione fondove isl.\nNi jedan od navedenih načina investiranja nije idealan niti se za bilo koji može reći da je bolji ili lošiji od drugog. Prosto svaki za sebe ima svoje prednosti, mane i mogućnosti. Pa stoga ih je potrebno koristiti u skladu sa mogućnostima i postavljenim ciljevima. Odavno je poznata izreka „Da se sva jaja ne čuvaju u jednoj korpi već u više korpi“.\nTako danas ozbiljni biznismeni svoj kapital investiraju kroz mnoštvo različitih sistema i načina za investiranja sve u cilju smanjenja rizika. Taj termin je poznat u ekonomiji kao diversifikacija rizika.\nNjegovo veličanstvo novac danas u svetu ima niz pozitivnih i negativnih konotacija. Novac kvari ljude, o novcu se ne priča, novac nije za decu, novac vrti gde burgija neće, novcem mogu kupi bilo šta, sa novcem se lakse plače i sl.\nJedina prava istina je da novac može biti dobar sluga ili zao gospodar.\nNa vama je da naučite da ga koristite i da ga upotrebite za stvari i aktivnosti koje su vam potrebne.\nRazumevanjem sistema investiranja i njegovom primenom svaki pojedinac otpočinje svoje veliko učenje o novcu i zapošljavanju novca u svom interesu. Tekst koji sam napisao je informativnog i edukativnog karaktera i nema nameru da vam proda bilo kakvu kuću, lokal, akciju niti bilo kakvu drugu finansijsku uslugu.\nDatum objave: 20.10.2019 Tema: Investicije Izvor: Bojan Vesković\nAktuelna tema: Investicije


Projekat „Sprovođenje antidiskriminacionih politika“ ušao u drugu godinu sprovođenja\nStručni saradnici na projektu „Sprovođenje antidiskriminacionih politika“ koji će biti zaduženi za podršku aktivnosti projekta u 11 lokalnih samouprava u Srbiji učestvovali su 1. novembra na prvom radnom sastanku u organizaciji Kancelarije za ljudska i manjinska prava i projektnog tima. Cilj ove posete bio je da se novim saradnicima na projektu koji podržava Evropska unija predstave ciljevi, sadržaj i očekivani ishodi projekta koji je, nakon značajnih postignuća u prvoj godini trajanja, ušao u drugu godinu sprovođenja.\nAngažovani stručni saradnici su zaduženi da pomognu promociju rada Kancelarije za ljudska i manjinska prava i Poverenika za zaštitu ravnopravnosti, ali i povećaju vidljivosti antidiskriminacionih mera i polika na nivou lokalnih samouprava u 11 izabranih gradova i opština u Srbiji. Njima su najpre predočene ključne oblasti i forme podrške Evropske unije Republici Srbiji i to kroz projekte u okviru IPA cikluse projektne pomoći.\nNa sastanku je raspravljano o neophodnosti prevođenja antidiskriminacionih politika i mera sa strateškog i centralnog nivoa na nivo direktne dostupnosti tih mera građanima i građankama u lokalnim samoupravama. Posle usvajanja Strategije prevencije i zaštite od diskriminacije u junu 2013. godine, sledi primena akcionog plana koji će pratiti sprovođenje mera usmerenih na unapređenje položaja 9 ranjivih grupa identifikovanih Strategijom.\nDjanfranko D'Eramo, vođa projektnog tima, je novim saradnicima u projektnom timu predstavio viziju projekta usmerenog na poboljšanje statusa ljudskih i manjinskih prava u R. Srbiji. On je takođe predstavio dosadašnja dostignuća projekta i projektne aktivnosti predviđene u narednom periodu. Prioritet projekta u narednom periodu će biti rad sa predstavnicima lokalnih samouprava koji učestvuju u kreiranju i donošenju javnih lokalnih politka i pravnih propisa, kako bi antidiskriminatorne norme bile zastupljene tokom njihove izrade.


Cetvrtak , 2017-11-30 | 13:27:42\nTokom 2017. godine na teritoriji Novog Pazara registrovana je jedna osoba zaražena virusom HIV (humana imunodeficijencija), rečeno je danas radiju Sto plus u Zavodu za javno zdravlje ovog grada.\nDirektor ove zdravstvene ustanove Šefadil Spahić izjavio je da je u poslednje dve godine, otkako u Novom Pazaru postoji Zavod za javno zdravlje, anonimno testirano 350 seksualno aktivnih osoba i da su rezultati svih bili negativni.\n“Međutim, u ovoj godini smo imali prijavljen slučaj jednog muškarca za kojeg se sumnjalo da je HIV pozitivan. Analize su urađene i na Infektivnoj klinici u Beogradu i ta sumnja je potvrđena”, kazao je Spahić.\nStatistika inficiranih HIV virusom i obolelih od side (sindrom stečene imunodeficijencije) u Novom Pazaru vodi se od 1984. godine.\n“Do danas smo u Novom Pazaru registrovali ukupno devetoro zaraženih HIV virusom, od kojih je četvoro obolelo i preminulo od side. Od tih devetoro, sedmoro je inficirano seksualnim putem, jedno putem krvi, a način zaraze jedne osobe nije poznat”, dodao je Spahić.\nOn ističe da su u Raški u tom periodu registrovane četiri HIV pozitivne osobe, sve četiri su i obolele od side, a dve su već umrle.\n“U Tutinu još uvek nije registrovana niti jedna osoba zaražena HIV virusom”, rekao je Spahić.\nZavod za javno zdravlje će sutra, povodom Svetskog dana borbe protiv side, u novopazarskim srednjim školama organizovati predavanja o toj bolesti, dok će u prostorijama te zdravstvene ustanove biti organizovano besplatno i anonimno testiranje na HIV virus, u periodu od devet do 13 časova.


Sportske.net - Ministarka sporta čestitala medalje paraolimijcima\nMinistarka sporta čestitala medalje paraolimijcima\nMinistarka omladine i sporta Alisa Marić čestitala je danas reprezentativacima Srbije u atletici i stonom tenisu Tanji Dragić i Zlatku Kesleru, koji su danas osvojili zlatnu, odnosno srebrnu medalju na Paraolimpijskim igrama u Londonu.\nNakon novih uspeha srpskih sportista na Paraolimpijskim Igrama u Londonu, svoju čestitku je uputila i Ministarka sporta.\n"Vaš uspeh je nesumnjiva inspiracija za sve one koji se bave sportom, i radost za građane Srbije. U ime Ministarstva na čijem sam čelu, u svoje lično ime, želim Vam sve najbolje u daljoj karijeri i životu", navodi se u čestitki ministarke omladine i sporta.\nSrpska atletičarka Tanja Dragić osvojila je danas zlatnu medalju u bacanju koplja na Paraolimpijskim igrama u Londonu, a tom prilikom je postavila i novi svetski rekord. Dragićeva je najbolji rezultat ostvarila u drugoj seriji, kada je bacila koplje 42,51 metar, što je i novi svetski rekord.\nStonoteniser Zlatko Kesler je danas srebro osvojio pošto je u finalu izgubio od Kineza Panfenga Fenga sa 3:0, po setovima 14:12, 11:6 i 11:8.\nSrbija je do sada osvojila tri medalje na Paraolimpijskim igrama u Londonu. Atletičar željko Dimitrijević osvojio je prvo zlato u istoriji Srbije na Paraolimpijskim igrama, pošto je bio najbolji u bacanju čuna i oborio svetski rekord.


Na Pešteru počele pripreme za jednu od najvećih vojnih vežbi poslednjih godina - Sputnjik Srbija\n22:26 18 Januar 2020\nNa Pešteru počele pripreme za jednu od najvećih vojnih vežbi poslednjih godina\n18:01 31.10.2018 Preuzmite kraći link\nNa Pešteru su danas počele pripreme za vojnu vežbu „Vek pobednika 1918-2018“, koja će biti održana 9. i 10. novembra povodom obeležavanja 100. godišnjice završetka Prvog svetskog rata.\nBiće to najveća vojna vežba poslednjih godina, a pripadnici Vojske Srbije će je izvesti na 10 lokacija širom Srbije, u slavu i čast srpskih junaka koji su vojevali velike bitke i odlučili ishod Velikog rata pobedonosnim pohodom od Solunskog fronta do slobode za celu Srbiju.\nPripadnike Vojske Srbije na Pešteru, koji se već pripremaju za predstojeću vežbu, danas su obišli ministar odbrane Aleksandar Vulin i načelnik Generalštaba Vojske Srbije general-potpukovnik Milan Mojsilović.\nMinistar Vulin je rekao za Tanjug da je „Vek pobednika“ vežba koja treba da pokaže pravo stanje naše vojske i njenu punu sposobnost da zaštiti teritorijalni integritet i suverenitet naše zemlje i da odgovori „na baš svaku pretnju“.\n„Oko 8.000 pripadnika Vojske Srbije vežbaće 9. i 10. novembra na oko 600 borbenih vozila i 24 vazduhoplova. U ovom trenutku se na poligonu Pešter nalaze pripadnici Druge brigade Kopnene vojske, koji su preuzeli svoje zadatke i pripremaju se za vežbu“, rekao je ministar za Tanjug i dodao da je stanje tehnike odlično i da je najvažnije to što je moral svih pripadnika na najvišem nivou.\n„Svi su zaista spremni da sve zadatke ispune i da pokažu koliko im je stalo“, kaže ministar, uveren da je „Vek pobednika“ vežba koju će, kaže, posmatrati vrlo pažljivo čitav svet.\n„Mi smo toga veoma svesni i radujemo se što ćemo moći da pokažemo snagu naše vojske“, zaključio je Vulin.\nGeneral Mojsilović je istakao da jedinice koje su ministar i on danas obišli na Pešterskoj visoravni obavljaju svoje planske aktivnosti i uvežbavaju se za predstojeću vežbu povodom sto godina od pobede u Prvom svetskom ratu.\n„Moral vojnika, angažovanih na vežbi, na veoma je visokom nivou. Očekujem uspešnu realizaciju i ispunjavanje svih ciljeva koje je državno rukovodstvo postavilo pred nas“, rekao je načelnik Generalštaba za Tanjug.\nvojna vežba, Vojska Srbije, Pešter